“Mahmudovçu” Milli Məclisin aparatı buraxıldı | Azadliq\nHome Aktual “Mahmudovçu” Milli Məclisin aparatı buraxıldı\nNövbədənkənar parlament seçkiləri ilə yekunlaşandan sonra sıra MM-in Aparatına da çatdı. Hokumət Parlament aparatının buraxıldığını rəsmən elan edib. Əslində, bu aparatın çoxdan yenilənməyə ehtiyacı vardı. Ötən yazılarımızda da qeyd etdiyimiz kimi, Aparatda illərdir vəzifə tutan elə qeyri-peşəkar adamlar var ki, onlar faktiki heç bir işlə məşğul olmurlar. Üstəlik, həmin adamlarda belə bir fikir formalaşıb ki, onların işi eləcə qrafik üzrə işə gəlib-getmək, ayın sonunda da maaş cədvəlinə qol çəkməklə, çayxanada deputatların mülklərini və dedi-qoduları müzakirə etməklə bitir.\nBax, bu düşüncə illərdir ölkənin qanunverici qurumunun baş qərargahını ölü aparata çevirib. Bəli, Parlamentin deputat komandasında olduğu kimi, burda da köklü islahatlara ehtiyac var və o islahatlar məhz kadrların peşəkarlarla əvəzlənməsindən başlanmalıdır. Bu qərarı o dəyişiklik prosesinə start hesab etmək olarmı? Ümid edək ki, bu dəfə aparata daha layiqli şəxslər gətiriləcək. Elə layiqli şəxslər k, onların adları birmənalı olaraq MM-nin nüfuzuna işləyəcək. Hələlik “təmizləmə” prosesində kimlərin yenilərlə əvəzlənəcəyibarədə heç bir məlumat yoxdur. Amma hər kəs inanmaq istəyir ki, aparatdakı kadr dəyişiklikləri MM-nin deputat yeniləmə yalanına bənzəməyəcək. Bu məsələ hər kəsdən daha çox hökumət rəhbərliyini narahat etməlidir. Vəd olunan islahat adına real addım atmaq vaxtı çatıb. Buyurun, bu meydan, bu da siz…\nAparatın yeni strukturu formalaşana qədər əvvəlki adamlar işlərinə davam edəcəklər. Bunun bir prosedur olduğunu anlayırıq. Lakin söhbət parlament aparatında islahat aparmaqdan gedirsə, səhnəyə mütləq şəkildə yeni simalar çıxarılmalıdır. Uzun illərdir MM ölkənin gündəminə rüsvayçı skandallarla, anekdotlarla, qeybətlərlə və orda çalışan şəxslərin sevgi-məhəbbət macəraları ilə gəlir. Deputatların lağlağı sözləri sosial şəbəkələrin gülüş hədəfinə çevrilir, macəraları mediaya manşet olur, çirkli biznes fəaliyyətləri, övladlarının qudurğan əməlləri həftələrlə gündəmdən düşmür. Aparatın işçiləri ilə bağlı məsələ də bənzərdir. Onların bekarçılıqdan saatlarla çayxanalarda qeybət qırdıqları, bir-birilərinə lətifə qoşduqları, bir-birinin ailə məsələlərini müzakirə etdikləri parlament divarlarından belə keçib kənara çıxır. O söhbətlərdə əsas müzakirə mövzularından biri də Əliyevlər ailəsi olub hər zaman. Ötən yazılarımızda bu məsələlər haqqında dəfələrlə yazmışıq. Xatırlayırsınızsa, xanım Əliyevanın Prezident Aparatını dəyişib, ora öz adamlarını gətirmək planı, parlamentin buraxılması və tam tərkibdə yenilənməsi məsələsi haqqında ilk siqnallar da elə ordan yayılmışdı. Deputat komandasında yenilənmə planının nədən baş tutmadığını hamımız bilirik. Məclis Aparatının yenilənməsi məsələsində əsas məsələ “Mahmudovçuları” cəzalandırmaqdır. Əgər aparatda qeyri-peşakar adamlar qalsa, o zaman bu yeni rəhbərlik üçün böyük fiasko olacaq. Yeni rəhbərlik “mafioz” deputatlardan qorxmamalı və prinsipial olmalıdır.\nAparatın buraxılması rəsmi şəkildə elan olunandan sonra hamını bir sual maraqlandırır: Aparatda qeyri-peşəkar, tənbəl, bivec bir komandanın elemetləri qalacaq ya da yox? Əgər işçilər keçmiş MM-nin “Mahmudovçu” rəhbərliyin habelə aparat rəhbərliyinin nüfuzunu üstlərində hiss etsəydilər, nə çayxana söhbətlərinə zamanları qalardı, nə də qeybətə. Xülasə, hamının gözü yenə ölkənin ən önəmli qurumuna dikilib. Yeni aparat kimlərdən formalaşdırılacaq? Yaxın zamanda MM-nin səhnəsində yeni simalar görünəcəkmi? Ümid edək, görünəcək. Müsbət dəyişikliklərin yuxarılardan başlanması zamanıdır.


Bacarmadıq, çox zəif göründük - sherg.az\n2019-06-11 11:43:55 | 415 dəfə oxunub\nBacarmadıq, çox zəif göründük\nHətta bir sıra “soydaşlarımız” Fuadın rəzilcəsinə həbsində iştirak etdilər\nMoskva vilayət məhkəməsində Rusiyada fəaliyyət göstərən azərbaycanlı jurnalist Fuad Abbasovun ölkədən deportasiya edilməsi ilə bağlı apelyasiya şikayətinə baxılıb və Ximski şəhər məhkəməsinin qərarı qüvvədə saxlanılıb. Qərarın qüvvədə saxlanılmasına etiraz edən Fuad Abbasov aclıq aksiyasına başladığını deyib: "Mən aclıq aksiyasına başlayıram. Çünki Azərbaycana getməli idim, lakin hava limanı yolunda olarkən, maşını döndərib, məni Moskva vilayətinin Korolyov şəhərində yerləşən miqrantlar üçün xüsusi saxlanma məntəqəsinə gətirdilər.\nBununla razı deyiləm. Ya məni Azərbaycana göndərsinlər, ya da sərbəst buraxsınlar”. Vurğulayaq ki, F.Abbasova 50 il müddətində Rusiya ərazisinə giriş qadağan edilib. Məsələyə Rusiyanın Azərbaycandakı səfiri Mixail Boçarnikov da münasibət bildirib. Səfir deyib ki, F.Abbasov Rusiyada qalma müddəti başa çatdıqdan sonra lazımi qurumları məlumatlandırmayıb: "Bu da kobud qanun pozuntusudur. Başqa ölkələrdə qanunsuz qalan şəxslərin deportasiyası nadir hal deyil”.\nFuad Abbasov ətrafındakı ajiotaja münasibət bildirən politoloq Əhəd Məmmədli təəssüflə jurnalisti müdafiə edə bilmədiyimizi deyib. Onun sözlərinə görə, bəziləri ümumiyyətlə Fuadı müdafiə etmək istəmirlər: "Bir sıra "soydaşlarımız” Fuadın rəzilcəsinə həbsində iştirak etdi.\nFuad Abbasov ətrafında baş verənlər bütün çılpaqlığı ilə göstərdi ki, Azərbaycan diasporası Rusiyada zəifdir. Bu zəiflik həm səfirliyimizə, həm də diasporamıza aiddir. Bir Azərbaycan vətəndaşı təhqir edilərək həbs edilir, ancaq biz buna qarşı heç nə etmirik. Mən Fuad Abbasovun kimliyini və gördüyü işləri kənara qoyuram.\nSöhbət Azərbaycan vətəndaşından və ona qarşı edilən böyük təhqirdən gedir. Rusiya kimi ölkədə fəaliyyət göstərən diplomatlarımız professional siyasətçi olmalıdır. Bu məsələdə səfirliyin və diasporanın nə qədər dişsiz, səhlənkar və hazırlıqsız olduğu üzə çıxdı. Diasporalarımızın biri-birləri ilə intriqası, ədavəti, düşmənçiliyi ümumi işimizə ziyan vurur.\nQızını erməniyə verən diasporadan nə gözləmək olar ki?! Rusiyadakı diaspora təşkilatlarımızın başına milli, vətənpərvər, nüfuzlu şəxslər gətirilməlidir. Fuad Abbasov problemi Azərbaycan üçün nüfuz məsələsidir”.


ATƏT müşahidə missiyasının rəhbəri: "Biz seçkilərin nəticəsi ilə maraqlanmırıq"\n09 Mart 2018 - 15:41\nATƏT müşahidə missiyasının rəhbəri:"Biz seçkilərin nəticəsi ilə maraqlanmırıq"\nAPA-nın məlumatına görə, bu sözləri ATƏT-in Demokratik Təsisatlar və İnsan Haqları Bürosunun (DTİHB) Azərbaycanda prezident seçkilərini izləyəcək müşahidə missiyasının rəhbəri, xanım Koryen Yonker Bakıda keçirdiyi mətbuat konfransında deyib. K. Yonkerin sözlərinə görə, bu onlara seçkidən əvvəlki prosedurları da izləmək imkanı verir.\nSeçki müşahidə missiyası 10 komanda ilə ölkənin bütün regionlarını əhatə edəcək. İlkin olaraq aralıq hesabat yayacağıq. Yekun hesabat isə seçki prosesi bitdikdən 8 həftə sonra açıqlanacaq", – deyə xanım Yonker bildirib.


Kontur plastikası вЂ əsrarəngiz dəyişmə üçün axtarış neticesi\nAxtarış Neticesi : Kontur plastikası вЂ əsrarəngiz dəyişmə\nım da var; sənə tabe ruhları\nBura çağır, gəlsinlər. Bizim bu cavanlara\nTamaşa göstərsinlər, əsrarəngiz tamaşa.\nBoyun oldum onlara möcüzə göstərməyi.\nAriel Haçan yığım ruhları?\nProspero. Heç yubanmadan, dərhal!\nSənə qulluq etməyə Sevinirəm mən lap çox.\nsizdən yer üzərində bir dənədir. İki dənə olsaydı cütə qoşardım.\niya get-gedə şairin bütün varlığına hakim kəsilir. Gənc şair öz xalqını, vətənini, doğma torpağının əsrarəngiz təbiətini sevdiyi üçün «Vürğün» təxəllüsünü götürür. O, özü sonralar belə yazırdı:\n1929-cu ildə Səməd Vurğun İkinci Mosk\nüşüncə və inanc sisteminin sağlam qala bilməsi üçün yerdəki və göydəki varlıqlar ilə öz vücudundakı əsrarəngiz sistem haqqında təfəkkür etməsi, bütün bunları ona bağışlayan yaradanın sonsuz qüdrətini görüb Ona boyun əyməsi onun insan olmasının bir gərəyidir. Ruhi sağlamlığını qoruya bilməsi, hisslər\nn uzaqlaşdırırlar. Bu məşqlə sinə əzələləri hərəkətə keçəcək. Tətbiq gündə 30 dəfə təkrarlandığında dəyişmə gözlə görülə bilən şəkildə fərq ediləcək. Bu məşqlər zamanı ağırlıq mərkəzi bir əldən digərinə keçirən çiyin və sinə əzələlərini işlədən enerji meydana gətirir.\n3.Sonrakı məşq isə kürək üst\ndiyiniz rəngdə çıxmadı?\nEyeliner istifadə edin\nini iddia edə bilməz. Bu isə gündəlik həyatımızda qarşılaşdığımız sadə bir misal idi. Kainatda olan əsrarəngiz nəzm, dəqiq hesablamalar üzrə olan elmi qanuna uyğunluqlar, həmçinin hər bir şeyin öz yerində olması onun bacarıqlı və bilikli xaliq tərəfindən yaradılmasını çatdırır. İslam alimləri Allah


Naxçıvanda Ermenistan istehsalı olan 332 eded mal mehv edilib - Azadliq Xeber\nNaxçıvanda Ermenistan istehsalı olan 332 eded mal mehv edilib\nNaxçıvanda Ermənistan istehsalı olan 332 ədəd mal məhv edilib\n31.12.2016 / 14:48 xeber –\nÜmumilikdə, 2016-cı ildə keyfiyyət göstəriciləri aşağı olduğundan və standartlara uyğun olmadığından 71 tondan artıq müxtəlif ərzaq və qida məhsulu Naxçıvan Muxtar Respublikasına buraxılmadan geri qaytarılmış, mövcud qanunvericiliyin tələblərinə cavab vermədiyindən saxlanılmış 10 tondan artıq mal yandırma üsulu ilə məhv edilib. APA-nın məlumatına görə, bu barədə Naxçıvan Muxtar Respublikası Dövlət Gömrük Komitəsi məlumat yayıb. Keyfiyyəti tələblərə cavab verməyən, üzərində istehsal və istehlak müddəti göstərilməyən, vaxtı ötmüş, əmtəə görünüşü pozulmuş mallar arasında uşaq yeməkləri, daha çox uşaqların istifadə etdiyi qida məhsulları da yer alıb. Məhz 2000 ədəd meyvə şirəsi keyfiyyəti standartlara cavab vermədiyindən, 150 ədəd uşaq yeməyi, 36 kq müxtəlif markalı şirniyyatlar, 20 kq ədviyyat istifadə müddəti bitdiyindən saxlanılıb və məhv edilib. Müvafiq dövlət orqanlarından xüsusi icazə sənədi alınmadan gətirilən 3530 ədəd qaz balonu, 34 adda müxtəlif dərman preparatları, o cümlədən psixotrop dərmanlar, istifadə müddəti bitdiyindən 230 ədəd şampun da məhv olunub. Milli mentalitetə mənfi təsir göstərən ədəbiyyat və vasitələrin muxtar respublikaya gətirilməsinə qarşı mübarizə də diqqətdə saxlanılıb, əxlaq qaydalarına zidd olan 99 ədəd CD və 4 nüsxə jurnal da yandırılıb. Milli və iqtisadi təhlükəsizliyin, ictimai asayişin və insanların sağlamlığının qorunması istiqamətində tədbirlər də davam etdirilib. Gömrük sərhəd buraxılış məntəqələrində saxlanılmış 20 ədəd beşbarmaq, 10 ədəd bıçaq və10 ədəd qılınc da xüsusi qaydada məhv olunub. İşğalçı Ermənistan Respublikasına aid 4 adda, ümumilikdə 332 ədəd mal, o cümlədən tütün məmulatları da məhv edilib. Gömrük orqanları tərəfindən xarici ölkələrdən muxtar respublikaya satış məqsədilə köhnə mebel və məişət avadanlıqlarının, geyim əşyalarının gətirilməsinə qarşı mübarizə gücləndirilmiş, bu günlərdə 43 ədəd köhnəlmiş maşın şini və xeyli miqdarda istifadə olunmuş məişət avadanlıqları və ev əşyaları saxlanılıb.


18:28 06.12.2021 Aktual 145\n“Bu, o deməkdir ki, hərb variantı aktuallıq qazanarsa, Azərbaycanın keçirəcəyi əməliyyatlar operativ olacaq”\n“Digər tərəfdən Bakı psixoloji təzyiq mexanizmini də işə salır, bu da separatçılar arasındakı əhvalı daha da ağırlaşdırr”\n“Separatçıların hazırda yeganə ümid yeri sülhməramlılardır, Moskva isə bölgədən əlini çəkmək istəmir”\n“4 illik periodda Bakı-Ankara trafiki Qərbi aktiv proses iştirakçısı etməyə çalışacaq ki, Rusiya ordusu Azərbaycandan çıxsın”\nRusiya sülhməramlılarının müvəqqəti məsuliyyət zonasında güllə yarası alaraq ölən erməni döyüşçü Qor Martirosyan barədə əlavə informasiya yayılıb. Martirosyanla bağlı hadisə baş verənə qədər o, üçüncü şəxs vasitəsilə Azərbaycan tərəfi ilə əlaqə saxlamağa çalışaraq Azərbaycanın hüquq-mühafizə orqanlarına təslim olmaq niyyətində olub.\nSeparatçı cinayətkar rejimin fikrincə, bu cür nümayişkaranə edamlar düşmənçilik ideologiyasından imtina etmək istəyən hər kəs üçün dərs olmalıdır. Təslim olmağa və ya Azərbaycan vətəndaşlığını qəbul etməyə çalışan hər kəs ya zərərsizləşdiriləcək, ya da İzaura Balasanyan və dörd övladı ilə bağlı vəziyyətdə olduğu kimi “MTX-ya veriləcək” (Milli Təhlükəsizlik xidməti). Baş vermiş hadisə göstərir ki, separatçılar arasında xaotik durum formalaşıb Azərbaycan , Rusiya və Ermənistan arasında izmalanmış10 Noyabr bəyanatına əsasən Rusiya sülhməramlıları separatçıları bölgəni tərk etməyə məcbur etməli idi. Amma razılaşmanın bu bəndi icra edilmir.\nMəsələni “Sherg.az”a şərh edən analitik Aqşin Kərimov bildirib ki, bağlı qapılar arxasında aparılan müzakirələr hələ ki, dəqiq fayda gətirməyib.\n“Rusiya sülhməramlıları kontingentinin müvəqqəti yerləşdirildiyi Azərbaycan ərazilərində qalan erməni separatçıların ovqatı təlxdir. Çünki Azərbaycan sülhməramlıların məsuliyyət zonasına asan hərbi çıxışı təmin edən hərbi hissələr istifadəyə verib.\nBu, o deməkdir ki, hərb variantı aktuallıq qazanarsa, Azərbaycanın keçirəcəyi əməliyyatlar çevik və operativ olacaq. Digər tərəfdən Bakı psixoloji təzyiq mexanizmini də işə salır, bu da separatçılar arasındakı əhvalı daha da ağırlaşdırr. Separatçıların hazırda yeganə ümid yeri sülhməramlılardır. Hələlik isə sülhməramlıların müvəqqəti yerləşdirildiyi Azərbaycan ərazilərindən çıxması barədə aydın təsəvvürlərin olmaması onu deməyə əsas verir ki, Moskva bölgədən əlini çəkmək istəmir.\nA.Kərimov qeyd edib ki, Bakı sülhməramlılardan bəzən narazılıqlar ifadə etsə də, ümumi tabloda məmnunluğunu dilə gətirir:\n“Sülhməramlıların dislokasiyası üçün müddət 5 ildir, onun da bir ili geridə qalıb. Azərbaycan sülhməramlıların çıxmasını təmin etməyə çalışır. Bu onun göstəricisidir ki, ancaq bunu nə Rusiya, nə Türkiyə, nə də Azərbaycan ictimailəşdirir. Yerdə qalan 4 illik periodda Bakı-Ankara trafiki Qərbi aktiv proses iştirakçısı etməyə çalışacaq ki, Rusiya ordusu Azərbaycandan çıxsın. Türkiyədən hələlik sülhməramlıların məsuliyyət coğrafiyasına aid konkret mövqe görmürük. Moskva isə israrının dayanıqlı olmasını nümayiş etdirəcək. Cari vəziyyətə gəlincə, Azərbaycan və Ermənistan sülhməramlıların fəaliyyətindən məmnunluğunu dilə gətirib. Bəs buradakı fərqlər nədir?\nAzərbaycan sülhməramlıların iştirakını mütləq sülh yolunda element kimi nəzərdən keçirir. Ermənistan isə bu amili revanşizmin alovlanması üçün mənbə hesab edir. Qarşıdan gələn 4 il müddətində sülhməramlıların çıxışının təmin olunub-olunmayacağını indiki gedişatlar fonunda müəyyənləşdirmək çətindir.\nRusiya müddətin uzadılmasına çalışır. Sülhməramlılar çıxarsa, həmin ərazilərdə rus icması şəklində “özəklər” saxlamaq istəyir”.


GÖRÜNMƏYƏN QÜVVƏ. Bir gün “CBC Sport”da: “Səhvlərini görməyən insan ən təhlükəli insandı” - Sport24.Az\nGÖRÜNMƏYƏN QÜVVƏ. Bir gün “CBC Sport”da: “Səhvlərini görməyən insan ən təhlükəli insandı”\nTarix: 2019-02-08 16:00\nGeniş kütlə onu tanımır. Daim kadr arxasında qalır, verlişlərdə də rast gəlməzsiniz. Ancaq müsahibədən məlum olur ki, həqiqətən titanik iş görür. “CBC Sport”un baş redaktoru Şəmsəddin Abbasova təqribən 4-5 gün əvvəl müraciət etmişdik. Rubrikamız üçün növbəti qonağın kimliyinə aydınlıq gətirmək məqsədilə. Beləliklə, “Görünməyən qüvvə”nin növbəti qonağı Səməd Salamzadədi.\n- "CBC Sport"da nə vaxt fəaliyyətə başlamısınız?\n- "CBC Sport"da ilk gündən fəaliyyət göstərirəm. Onda ofis menecer kimi işə başladım. Düzdür, onda ofislərimizin, işçilərimizin sayı bu qədər az idi. Ancaq yeni çalışdığından bir az xaos dərəcəsində idi. Boş olan bu vəzifəyə təyinat aldım. Bir ildi ofis menecerindən əməliyyat meneceri vəzifəsinə keçmişəm. Şirkətdə demək olar bütün beynəlxalq əlaqələrin, tədbirlərin koordinasiyası məndədi.\n- Bunadək hansı qurumlarda çalışmısınız?\n- 2012-ci ilin mayında Bakıda keçirilən "Eurovizion" mahnı müsabiqəsində fan-klubunun PR bölməssində işləmişəm. Elə həmin ilin sentybar-oktyabrıda Bakıda keçirilən futbol üzrə U-17 qadınlar arasında dünya çempionatında koordinasiya üzrə işləmişəm. 2012-ci ilin sentyabrında da AFFA-ya işə düzəldim. Milli komandalarımızın bir neçəsində menecer vəzifəsində çalışmışam. AFFA-dan da 2015-ci ildə birbaşa "CBC Sport"a keçidim olub. Bu 2 qurumda həm menecment, həm rəhbər, həm də təşkilatçılıq baxımından çox yaxşı məktəb keçmişəm.\n- "CBC Sport"da işiniz əsas nədən ibarətdi?\n- Tədbirlərdə bir neçə departamenti koordinasiya edərək yönləndirmək. Volkan Üst telekanalın baş direktorudu və işlərinin çoxluğuyna görə hər şeyi çatdırmır. Bu zaman işə mən də qoşuluram. Əsasən böyük tədbirlərdə koordinasiya işini aparıram. Mətbuatda yazıldığı kimi, hər şey belə rahatdı, getdi-gəldi - yox, əslində, belə deyil. İşin pərdə axasında çox böyük çətinliklər var.\n- Ümumiyyətlə, təşkilatçılıq çətin bir işdi, çox nüasnların qaydasında olması laızmdı. Əsas nəyə diqqət yetirisiniz?\n- Bura gələnədək televiziya haqda adi izləyici kimi fikrim vardı - "pult"u yandırırdım, televiziyaya baxırdım və mənə elə gəlirdi ki, bu, asan bir işdi. Bu, internet kanalı işlətmək, mobil telefonla hər hansı videoçarx çəkib, bunu "YouTube"yə yükləyim, populyarlıq qazanıb, inkişaf edim deyil. Televiziya təşkilatçılığı tam başqa bir şeydi. Mənə də bura gəlməmişdən elə gəlirdi ki, operator kamerayla tədbiri çəkir, yükləyir və televiziyanın işi bununla bitir. İşin çətinliyi ondadır ki, operator vəzifəsindən tutmuş nəqliyyat, büdcəsinin hesablanması, danışqıların aparılması, işçilərin, texnikaların təhlükəsizliyi ilə bağlı bütün kooordinasoya işlərinə fikir vermək lazımdı. Bildiyiniz kimi, televiziya texnikaları bahalı şeydi. Xarici ölkələrə gedəndə aviabiletdən tutmuş hər bir işi əlaqələndirmək lazımdı. Bu, ən azından 3 həftə qabaqcadan planlaşdırılan bir şeydi. Səfərə büdcənin tərtib edilməsi, təsdiqlənməsi, otellərin seçilməsi, stadion harda olacaq, vəziyyəti necədi - bunların hamısı çətin və vaxt aparan bir prosesdi.\n- Son olaraq "CBC Sport"la Türkiyədə işgüzar səfərdə olmusunuz. Qəribə bir rəqəm səsləndi ki, 16 əməkdaş Antalyaya səfər edib. Cəmi 4 oyunun göstərilməsi lazım idi ki, bunun biri də hava şəraitinə görə təxirə düşdü. 16 nəfərin fəaliyyəti nədən ibarət idi ki, bu boyda dəstə Bakıdan Antalyaya yollandı?\n- 37 yaşım var və həmin vaxtda Antalyada bir vulkan püskürməsi görmədim (gülür). Təbiətin bütün fəsadlarının hamısını orda gördüm. 16 nəfərə gəlincə, bu, adi çəkiliş deyildi ki, oyun çəkilsin, bura göndərilsin və efirə verilsin. Bəli, onda 16 nəfərlik heyətə ehtiyac qalmazdı. Burda isə işin hamısı canlıdı. 16 nəfərlə 400 kq-a yaxın, 25 iri çantalarla texnika gedib. Bunların hamısının quraşdırılması, inzibati işlər, koordiniyası əmək sərf edirdi. Hava limanından qarşılanması, matçdan əvvəl hansısa bir inzibati heyətin gedib stadiona baxmağı, işıq necə olacaq, stadionda ümumiyyətlə, elektrik, operator üçün platforma varmı - bu kimi şeylərə diqqət yetirmək lazımdı. Ona görə heyət məcburiyyətdən biz az belə geniş idi. Orda 5 kamera olub, ancaq tək onun arxasında dayanan operatorlarla iş bitmir: texniki işçisi, səs rejissoru, işıqçısı və sair var. Əslində, bu, geniş yox, yayım üçün ən qısaldılmış heyətdi. Yayımı STS-lə HD keyfiyyətlə kanal üçün verirdik. 4 kamera var, bu, 4 operator deməkdi. Üstəlik, gündəlik xəbərlər üçün reportajlar vardı. Bu da əlavə 1 operator, 1 müxbir deməkdi. Çünki bizdə canlı bağlantılar da vardı. İki texniki əməkdaş vardı ki, bunlardan biri texniki direktorumuz idi. Orda bir texniki əməkdaşla bütün işləri edə bilməyəcəksən. Bizdə köməkçilər vardı ki, onlar kabellərin vaxtında quraşdırılmasıyla məşğul olurlar. Təbii ki, orda bir şərhçi də lazımdı. "CBC Sport"un baş redaktoru Şəmsəddin Abbasov orda həm şərhçilik edirdi, həm də xəbərlərə nəzarət. Yəni, Antalyaya gedən hər bir əməkdaşımız bir yox, bir neçə iş görürdü. Qıraqdan danışılarsa ki 16 nəfər geniş heyətdi, peşəkarlardan, televiziya işçilərindən soruşa bilərsiniz və onlar da təsdiq edər ki, bir yayımı tam şəkildə göstərmək üçün bu heyət azdı, çox deyil. Bakıda kiçik maşınla hər hansı bir matçı çəkəndə 30 nəfərə yaxın gedir. Ona görə də 16 nəfər şişirdilmiş bir rəqəm deyil. Hətta azdı ki, çox deyil.\n- Belə bir məqama da toxunaq ki, əməkdaşlar və telekanal rəhbərliyi Antalyada fərqli məkanlarda yerləşdirilib. Bu, pula qənaət idi, yoxsa peşəkar səbəblər vardı? Yəni real səbəb nə idi ki, ümumiyyətlə, "CBC Sport" telekanalı bir komanda şəklidə bir oteldə yerləşmədi?\n- Bu, dünya praktikasında olan bir şeydi. Bu, o demək deyil ki, əməkdaşlarımızı pis şəraitdə saxlamışıq. Onlar üçün geniş mənzillər götürülmüşdü. Hamısı ayrı-ayrı otaqlarında qalırdı, hər bir şəraitlə təmin olunmuşdular. Onlar bizdən 2 kilometr məsafədə, yəni yaxınlıqda qalırdılar. Pis vəziyyət deyillər, ancaq şəxsən mən çəkiliş qrupunun rəhbəriylə bir otaqda idim. Yaxud "CBC Sport"un baş direktoru Şəmsəddin Abbasov texniki direktorumuzla bir otaqda qalırdı. Açıq deyək, maddi imkanımız yoxdu ki, lüks həyatı keçirək. Ancaq deyərdim ki, onların şəraiti bizimkindən də yaxşı idi. Qaldıqları yerlərdə təhlükəsizlik xidməti vardı. Əlavə onlar üçün 2 kirayəli avtomobil ayrılmışdı. Onlar üçün ev götürülməyinin ikinci səbəbi bu idi ki, o boyda texnikanı otelə yerləşdirə bilmirdik. Çünki otellə öncədən danışanda, bizə dedilər ki, otaqlar 30 kvadrat metrlikdi, orda texnika qoymağa yer qalmır. Ayrıca bir otaq istəyəndə otel texniki təhlükəsizliyi təmin etmir. Yəni ora kimsə girsə, hansısa texnikanı xarab etsə, buna otel məsuliyyət daşımayacaq. Məqsədimiz də bu oldu ki, işçilərimizə geniş, şəraitli bir yer ayıraq, texnikalar da əl altında rahat olsun. Bir sözlə, qaldıqlarımız yerlər bir-birindən fərqlənmirdi. Bütün heyət oyuna çıxanda, hamı bir yerdə çıxırdı və hamı da birgə gəlirdi. Elə bir şey yox idi ki, ayrı-ayrılıqda çıxaq, hərəmiz bir tərəfdə olaq. Bu, sadəcə, mümkünsüz idi. Elə olanda, o işi aparmaq mümkün olmazdı. İlk dəfə deyil ki, belə edirik. Keçən il Antalyada olduğumuz zaman bir oteldə yerləşdik. Orda əlavə çətinliklər yarandı; məhz bu yük baxımından. Biz də bunu gördük. Avtomobil otelin içinə kimi girə bilmir, müəyyən yerinə kimi keçə bilir. Yükü boşaldıb çıxarmaq əziyyət idi. Keçən il bizə dərs oldu və bu səhvləri nəzərə alaraq belə bir qərara gəldik.\n- Görünməyən tərəflər də maraqlıdı. Deyək ki, biz bir seyrci kimi oturub rahat oyuna baxırıq. Bu 16 nəfərin hər birinin bir yox, bir neçə iş gördüyünü bildiriniz. Oyunun yayımı prosesi necə baş verir?\n- Bu prosesin ən rahat işi rejissorun ekranında bütün kameraların işlək vəziyyətində görəndən sonra, fit çalınmamışdan hardasa 1 dəqiqə əvvəli izləməkdi. Amma bundan qabaq bütün texnika gəlir stadiona, müəyyən işlərə cavabdeh texniki şəxslər onların quraşdırılması, tənzimlənməsi işlərini görürlər. Əslində, rejissor öncədən arenaya gəlir. Keçən il milli komandalarımızın seçdiyi bütün stadionların hər bir şəraiti var və çəkilişə uyğun idi. İndi getdiyimiz stadionlar şəhər mərkəzindən uzaqda, işıqlandırılması, tribunaları çox çətin bir vəziyyətdə idi. O da bizim işin çəkiliş baxımından keyfiyyətinə mənfi təsir göstərirdi. Kamera üçün platforma yoxdu, adi 5-6 tribuna sırası olan yerə kamera qoyulur. Bu zaman aydın məsələdir ki, görüntü o qədər də yaxşı deyil. İş prosesinə gəlincə, bütün kabellərin çəkilməsi, səsin yoxlanılması, texniklərin Bakıyla əlaqə saxlayaraq siqnalın, səsin gedib-gəlməsini, kameranın görüntüsünü yoxlamaq və sair işlər ən azı 4 saat vaxt aparır. Komandalar stadiona saatyarım qabaq gəlirsə, biz 4 saat qabaqdan gəlirik. Burda bir məsələni əsas başa düşmək lazımdı ki, səyyar telestudiyamız var. Gedəndə o studiyanın təkərdən qaldırıb tam keçirdik təyyarəyə və gətirdik özümüzlə Türkiyəyə. Orda da lokasiyalar tam fərqlidi. Hər birinin arasında hardasa 80 kilometr məsafə vardı. Təxmini 1,5 saat yolda olurduq. Üstəlik, 3 saat qabaq gəlməliyik ki, xətləri çəkək, elektrik enerjisini, fors-major hallar üçün əlavə enerj mənbəyini tapaq. kameraların mövqeələrinə baxaq. Çünki özümüz də həmin stadionlarda birinci dəfə idik. Bakıdakı stadionlarda texniki işlərə az vaxt sərf edə bilərik. Çünki hər yerdə nələrin olduğunu yaxşı bilirik. Antalyada getdiyin stadionların nümayəndələri deyir ki, bizdə heç vaxt oyunlar çəkilməyib, ona görə kamera üçün mövqelər yoxdu. Bu üzdən vaxtında zəruri işlər görürdük. Orda elə bir şey yox idi, operatoram, kameranın arxasında duracam. Yox, hamı komanda şəklində çalışırdı. Çətinliklərdən biri də odur ki, stadionlar HD format çəkilişinə uyğun deyildi. Elementar olaraq stadiona gedərək orda heç bir adam tapa bilmirdik. Stadona qıfıla bağlı idi, vəssalam. Məsələn, ilk matçda 4 saat qabaq gəlmişik, stadionun işçisi yalnız bir nəfərdi. İlk dəfə rastlaşırdılar belə halla.\n- Hər halda, "Qarabağ" - "Şaxtyor" matçının keçiriləcəyi stadon istisna idi....\n- Bəli. Həmin gün Antalyada tarixi bir fırtına yaşanırdı, biz də o gün çəkilişdəyik. Səyyar kabel cihazımızda bir antena hissəsi var. Onu qaldırıb-qaldırmamaq məsələsi vardı. Qorxudan düşünürdük ki, ildırım vuracaq. Antalyada belə havada bəlli idi. Texniki direktorumuzla məsləhətləşdik, getdik bütün heyətdən uzaq bir yerdə antenanı quraşdırmağa, açdıq, arxamıza döndük, ildırım ora düşdü. Nəticədə yayım 5 dəqiqə itdi. Allahın işidi, edəcəyimiz bir şey yoxdu.\n- Belə bir məqam. Nəyə görə cəmi 4 oyun, özü də klubların toplanışlarının son hissəsində?\n- Ən yaxşı matçları yayınlamağı planlaşdırmışdıq. Toplanışın əvvəlindəki qarşılaşmaların maraqsız olduğunu bilirdik. "Qarabağ"ın "Şaxtyor"la, "Neftçi"nin "Slovan"la. "Sumqayıt"ın "Vardar"la görüşləri maraqlı idi. Həmin vaxt yeni futbolçular da komandalarına artıq qoşulmuşdu. Bütün bunları nəzərə alaraq son matçları yayımlamağı qərara aldıq. Elementar texnikanın burda sökülüb orda gedib quraşdırılması, yoxlanılması ən azı 5 gün vaxt aparır. Bundan əlavə, 4-5 gün büdcənin ayrılmasına zaman lazımdı. "Mindim getdim" söhbəti keçmir. Biz isə telekanalıq, bir kamerayla çəkmirik, STS-lə HD yayım gedir. Bu, tam başqa yayımdı. Azərbaycan çempionatının yayım hüququna sahib olan yeganə telekanalıqsa, Türkiyədəki yoxlama oyunlarını yüksək səviyyədə yayımlamağımız, bu işə həmişə olduğu kimi can yandırmağımız lazımdı. Bu, bizim strategiyadı və ümumi işə faydalı oldu. Həm də qış fasiləsindən sonra ilk turda "Qarabağ" - "Neftçi" derbisi olacağından, bu komandaların son yoxlama matçlarını canlı yayımlamağımız vacib idi. Hər iki komandanın nümayəndələri rəqibinin yayımladığımız matçını diqqətdə saxlayırdı. Bəli, STS-i kirayə götürə bilərdik ki, işimiz rahat olsun. Amma hesabladıq ki, 3-4 oyuna oyuna görə, ümumi xərcimiz 3 dəfə artıq çıxacaqdı. Bu, məcburiyyətdən atdığımız addım idi. Bizim də mövcud büdcəmiz var və ondan qırağa çıxa bilmirik.\n- Bir məqam də maraqlıdı. Bizdə belə bir məlumat var ki, beynəlxalq oyunlarda teleyayım üçün ölkəyə əcnəbi mütəxəssis gətirilirdi. "CBC Sport" 2018-ci ildə Millətlər Liqasını canlı yayımladı, çox məsul turnir idi. Neçə əcnəbidən istifadə olundu?\n- Tək Millətlər Liqası yox, "Qarabağ"ın Avropa Liqasınsakı qrup matçlarını da götürsək, 6 oyunu canlı yayımladıq. Millətlər Liqasının yayım lisenziyasını çox gec əldə etdik. Volkan bəy məni baş koordinator təyin edəndə, sözün düzü, həyəcanlandım. Bu, telekanal üçün ilk dəfə idi. Düzdür, beynəlxaql tədbirlərdə iştirak etmişəm, ancaq baş koordinator kimi mənim üçün çox məsuliyyətli iş idi. Təlimlərə vaxtımız yox idi. İlk oyunda Ukraynadan bir mütəxəssis göndərdilər. O da sırf rejissora kömək üçün gəlmişdi. İki gün burda qaldı, birinci günün sonunda mənə dedi ki, işinizə qarışmayacam. Çünki artıq işinizi bilirsiniz. Mütəxəssis UEFA tərəfindən gəlirdi, bu, olmalıdı. O, yerli çəkiliş üzrə menecer idi. Ancaq bizə kömək üçün gəlmirdi. Stadion tərəfindən sırf çəkilişin təşkili, nəzarəti üçün bura gəlirdi. UEFA-dan bizə heç bir irad tutulmayıb. Hətta bu yaxında Dublində UEFA-nın tədbirində - təlimlərdə oldum. Orda bizim çəkilişə aid olmayan adamlar da gəlib dedilər ki, yaxşı iş görmüsünüz. Həmin çəkiliş menecerlərindən biri Fransadan, biri İsraildən idi, bizi tərfiləyirlər, dedilər ki, işimiz peşəkarcasına görülüb.\n- Onda elə bir qarşılıqlı sual verək ki, mayın 29-da Avroliqasının finalı gəlir. Ardınca Bakıda Avropa çempionatının 4 qarşılaşması olacaq. Bu, artıq o anlama gəlir ki, çəkiliş prosesi əcnəbilərin yox, tək azərbaycanlı mütəxəssislərin iştirakıyla keçiriləcək?\n- Final matçıyla bağlı durum bir az başqadı. Çünki UEFA-nın nəzarətində olduğu üçün danışıqlara gedirlər ki, biz çəkək, yoxsa 3-cü şirkət. Açığı, hələ ki, danışıqlar gedir.\n- Bu, yalnız final oyununa, yoxsa AVRO-2020-yə də aiddir?\n- Söhbət yalnız final matçından gedir. Qalanların hamısı bizim çəkiliş olacaq. Əcnəbilər olmayacaq. Əcnəbilər UEFA tərəfindən göndərilə bilər. Ancaq bu, o demək deyil ki, bizim işimizi görəcəklər. Belə qərara gəmişik ki, pul xərclənəcəksə, bunu ölkə daxilində etməyimiz lazımdı. Heç bir xarici ölkəyə üz tutmayaraq. "Bakı Media"ya üz tutduq. Rəhbərliyimiz onların rəhbərliyinə vəziyyəti anladıb. Bərabər çalışacağıq, çünki açığı, texniki imkanlar UEFA-nın istəklərinə çatmır. Bizim heyətlə "Bakı Media"nı birləşdirəndə isə tam olur, yaxşı bir sintez alınır. Sağ olsunlar, çox ürəkdən qatıldılar, hərtərəfli kömək etdilər. Ötən il həmin 6 matçı bir yerdə yayımladıq. Şükür Allaha, hamısında alnımız açıqdı, uğurlu işi birgə bacardıq. İstəyirik ki, Premyer Liqada, başqa idman növlərində elə bir səviyyəyə gəlib çataq ki, maraqlar qarşılıqlı olsun. Məsələn, İngiltərə, Almaniya və Fransa çempionatını yayımı gedəndə, kanal da qazanır, klub da. Bu, qarşılıqlı şəkildə maraqlı olmalıdı. Bizim də gedib Antalyadan, yaxud burda Region Liqasının, uşaq komandalarının oyununu çəkməkdə marağımız odur ki, daim birlikdə inkişaf edək. Gördüyümüz işlərə görə tənqid olunamağ hazırıq. Çünki öz səhvlərini görməyən insan ən təhlükəli insandı.


"Pərviz İsgəndərli işi": Kimdir müqəssir? Əsgərlərmi? Yoxsa zabitlər? - Ayna.az\n«Pərviz İsgəndərli işi»: Kimdir müqəssir? Əsgərlərmi? Yoxsa zabitlər?\nBöyük rezonans doğurmuş əsgər ölümlərindən daha biri — «Pərviz İsgəndərli işi» üzrə istintaq bitmişdir. Yanvarın 29-da Tərtərdə məhkəmə başlanır. Bu iş üzrə 4 əsgər Vüsal İsgəndərli, Şahin Xudiyev, Sabir Musayev və Vidadi Mustafayev təqsirləndirilir. Onlara qarşı CM 182.2.1, 182.2.2, 182.2.3 və 323.3 maddələri ilə ittiham irəli sürülüb və hazırda həbsdə saxlanırlar.\nBəlli olduğu kimi, əsgər Pərviz İsgəndərli ötən iyulun 14-də N saylı hərbi hissədə döyüş növbəsində olarkən özünü öldürmüşdür (ağacdan özünü şnurla asıb). İstintaq materiallarında bu işin təfsilatına işıq salınır. Onu ölüm həddinə gətirmiş xüsusatlar incələnir, şahidlər və təqsirləndirilən şəxslər, zərərçəkmiş əsgərlər dindirilir. Və adıçəkilən bu dörd əsgər — təqsirlənən şəxs qismində müttəhimlər kürsüsünə göndərilir.\nLakin, bu məsələnin başqa bir tərəfinin üstündən keçilir. Belə ki, bu materiallara istinadən, bu hərbi hissədə aşkar bir şəkildə «dedovşina» mövcud olmuşdur və bu təzahür ənənə şəklini alıbmış. O dərəcədə qabarıq imiş ki… Onu görən olmayıb! Bəlli olur ki, köhnə ordu leksikonundan bizə tanış olan «ded», molodoy», rusca ana söyüşü, «bizim prizıv», «dembel», «suka» və s. kimi ifadələr milli Silahlı Qüvvələr mühitində də leksikonda öz yaşarılığını qorumaqdadır. Hətta kriminal leksikona, həbsxana həyatına aid ifadələr də bu mühitə yad deyilmiş.\nBütün bu baş verənlər, Pərviz İsgəndərlinin faciəsi köhnə sovet ordu sisteminin fəsadı olan bu təzahürdən qaynaqlanmışdır. Hərbi hissənin rəhbərliyi bu təzahürdən a) ya bixəbər imişlər (bu daha pis), b) ya da xəbərdar imişlər, lakin ölçü götürməyblər (ya da ölçü götürmək iqtidarında deyilmişlər) — bu da pis haldır.\nBu fəsad öz təzahürünü nədə tapırmış? İstintaq materiallarını vərəqlədikcə, ifadələrdən bunun əyani təsvirini görə bilirik. Yəni: qolugüclü özündən fiziki cəhətdən zəif əsgəri döyə, «sındıra» bilir, onun əmlakını tələb edib ala bilir, vermək istəmədikdə döyə bilir. Zorakılığa məruz qalan, alçaldılan, təhqir olunan əsgər gedib komandanlığa şikayət etmək istəmir. Bu 19-20 yaşlı gəncləri anlamaq olur — axı, bu halda həmin zorakılar ona «suka», «satqın», «xəbərçi» damğası vuracaqlar. Əsgər dərdini içində çəkir, çəkə bilmədikdə gücü gedib özünü asmağa çatır.\nPərviz İsgəndərli də dəfələrlə zorakılığa məruz qalıb, bu hərbi hissədə «zorakıların başçısı» kimi tanınan Vüsal İsgəndərli hərbi xidmətə gedənədək və hərbi hissənin idman zalında qaydasız döyüşlə məşğul olurmuş. Lakin öz qüvvəsini idman arenasında deyil, qaydasız döyüş təcrübəsi olmayan, ondan fiziki cəhətdən zəif olan öz xidmət yoldaşlarının üzərində sınayır, hər addımbaşı onlara sataşırmış. Bu isə artıq insanda daxili tərbiyə məsələsidir.\nBütün bu kimi hallarda, Pərviz İsgəndərlinin və onun kimi digər qurbanların faciəsinə görə konkret hərbi hissənin komandanlığı birmənalı olaraq məsuliyyət daşımalıdır. Cinayət məsuliyyəti və ya mənəvi məsuliyyət — bunu müəyyənləşdirmək bizlik deyil. Lakin görürük ki, bu son epizodda onlardan heç kəs istintaq tərəfindən məsuliyyətə cəlb edilməyib. Onlar kölgədə, pərdəarxasında qalır.\nBelə görünür ki, bu hərbi hissənin psixoloji mühitinə, əsgərlər arasındakı münasibətlərə nəzarət yerli-dibli yox imiş. Bu hökmü bu kimi cinayətlərin baş verdiyi digər hərbi hissələr haqqında da vermək olar. Axı, hər hansı hərbi hissədə xidmətin bu aspektini nəzarətdə saxlamaq, əsgərlər arasında sağlam qarşılıqlı münasibətlərin bərqərar olmasını təmin etmək onların bilavasitə vəzifəsinə daxildir.\nOnların hərbi hissədə işləri bu dərəcədə yarıtmaz qurduqlarının nəticəsidir ki, bu mənfur təzahürün qurbanları, alçalmaya məruz qalmalarından dolayı, bu gün və ömürləri boyu mənəvi əzab çəkəcək, bu psixoloji travma onları heç vaxt tərk etməyəcəkdir. Bu təzahürün nəticəsidir ki, bir əsgər — sakit və qanacaqlı bir gənc olan Pərviz İsgəndərli özündən qolugüclülər tərəfindən vaxtaşırı olaraq alçaldılmağa və döyülmələrə məruz qaldığından intihara əl atıb. Onun həyatını qaytarmaq mümkün olmayacaq, ailəsi isə hər onu andıqca kədər və hüznə boğulacaqdır. Bunun nəticəsidir ki, 4 sağlam və qüvvətli əsgər: Vüsal İsgəndərli, Şahin Xudiyev, Sabir Musayev və Vidadi Mustafayev istintaqın gedişində ağır ittihamla üzləşib və həpbi məhkəmənin onların barəsində nə kimi hökm çıxaracağı təsəvvürə gətirilə bilər. Bu əsgərlər də əslində — sözügedən fəsadın qurbanlarıdır, zərərçəkmişlərdir. Onlar həm özləri, həm də hər birinin ailəsi də mənəvi və maddi əzablar çəkəcəklər. Onlar hər bir valideyn kimi övladlarını ordu sıralarına vətənə xidmətə göndərmişdilər, əvəzində cinayətkar və qatil damğası ilə geri alacaqlar. Ağırdır…\nOxunma sayı: 648


- SƏNƏDLƏR » Bəyanatlar İlham Əliyevin və Prezident Nikolas Maduronun mətbuat üçün bəyanatları\n22 oktyabr 2016, 12:56\nİlham Əliyevin və Prezident Nikolas Maduronun mətbuat üçün bəyanatları\n-Hörmətli cənab Prezident. Hörmətli qonaqlar, xanımlar və cənablar.\nİlk növbədə, cənab Prezident, Sizi Azərbaycanda səmimiyyətlə salamlayıram. Ölkəmizə xoş gəlmisiniz. Biz Sizinlə bu ayın 10-da İstanbulda Dünya Enerji Konqresində görüşmüşdük. Bu, bizim birinci görüşümüz idi. Mən Sizi Azərbaycana dəvət etdim. Çox şadam ki, Siz qısa bir müddətdən sonra ölkəmizə səfər edirsiniz.\nBu səfərin çox böyük əhəmiyyəti var. Əminəm ki, səfər Venesuela-Azərbaycan əlaqələrinin inkişafı üçün çox mühüm rol oynayacaq. Biz istəyirik ki, əlaqələrimizi genişləndirək. Biz istəyirik ki, ikitərəfli formatda çox etibarlı tərəfdaşlıq yaransın. Əminəm ki, buna nail olacağıq. Bizim bugünkü görüşümüzün xüsusi mənası var. Tarixdə ilk dəfədir ki, Venesuela Prezidenti Azərbaycana rəsmi səfərə gəlib. Bu səfərin tarixdə çox böyük rolu olacaq.\nBu gün üç sənəd imzalanmışdır. Onların arasında əlbəttə ki, Birgə Bəyannaməni xüsusilə qeyd etmək istəyirəm. Bu, çox sanballı və dəyərli bir sənəddir. Birgə Bəyannamədə bizim niyyətimiz ifadə olunur. Biz planlarımız haqqında öz niyyətimizi ifadə edirik. Birgə Bəyannamədə gələcək əməkdaşlıq üçün əsas istiqamətlər müəyyən edilir - siyasi əlaqələrin inkişafı, iqtisadi sahədə əməkdaşlıq, sərmayə qoyuluşu, energetika sahəsində əməkdaşlıq, nəqliyyat, elm, təhsil, ətraf mühitin qorunması. Yəni, bu sənəddə demək olar ki, bütün əsas istiqamətlər öz əksini tapır.\nBirgə Bəyannamədə Ermənistan-Azərbaycan, Dağlıq Qarabağ münaqişəsi ilə bağlı müddəaları xüsusilə qeyd etmək istərdim. Bu Bəyannamədə Ermənistan-Azərbaycan, Dağlıq Qarabağ münaqişəsinin Azərbaycanın ərazi bütövlüyü, suverenliyi, sərhədlərinin toxunulmazlığı əsasında həll olunması qeyd edilir. Bu ədalətli mövqeyə görə, cənab Prezident, Sizə öz minnətdarlığımı bildirmək istəyirəm. Əlavə etmək istəyirəm, Ermənistan-Azərbaycan, Dağlıq Qarabağ münaqişəsi, əfsuslar olsun ki, 20 ildən çoxdur davam edir. Bizim beynəlxalq birlik tərəfindən tanınan ərazimizin bir hissəsi işğal altına düşüb. Torpaqlarımızın 20 faizi Ermənistanın işğalı altındadır. Bu işğal və etnik təmizləmə siyasəti nəticəsində bir milyondan artıq azərbaycanlı öz doğma torpağında qaçqın-köçkün vəziyyətinə düşmüşdür. Bütün əsas beynəlxalq təşkilatlar Azərbaycanın mövqeyini birmənalı şəkildə dəstəkləyirlər. Onların arasında, əlbəttə ki, BMT-ni xüsusilə qeyd etmək istərdim. BMT-nin həm Baş Məclisi, həm də Təhlükəsizlik Şurası dəfələrlə qətnamələr qəbul etmişlər. BMT Təhlükəsizlik Şurası dörd qətnamə qəbul etmişdir. Bu qətnamələrdə açıq-aydın göstərilir ki, erməni silahlı qüvvələri işğal edilmiş torpaqlardan qeyd-şərtsiz və dərhal çıxarılmalıdır. Əfsuslar olsun ki, bu günə qədər bu qətnamələr icra edilmir.\nDigər beynəlxalq təşkilatlar - İslam Əməkdaşlıq Təşkilatı, Avropa Parlamenti, Avropa Şurası, ATƏT, Qoşulmama Hərəkatı oxşar qərar və qətnamələr qəbul etmişlər. Qoşulmama Hərəkatının qətnaməsini xüsusilə qeyd etmək istərdim. Çünki biz Qoşulmama Hərəkatına yeni üzv olmuşuq. Yəni, Qoşulmama Hərəkatı bizi bir neçə il bundan əvvəl öz ailəsinə qəbul edib və buna görə Sizə minnətdaram. Qoşulmama Hərəkatı Ermənistan-Azərbaycan, Dağlıq Qarabağ münaqişəsi ilə bağlı həmişə birmənalı mövqe göstərir və münaqişənin ölkəmizin ərazi bütövlüyü əsasında həllini tələb edir.\nSöz düşmüşkən, bu yaxınlarda – sentyabr ayında Venesuelada Qoşulmama Hərəkatının zirvə görüşünün uğurla keçirilməsi münasibətilə Sizi təbrik etmək istəyirəm. Azərbaycan da bu tədbirdə fəal iştirak edib. Biz bu təşkilatdakı fəaliyyətimizə xüsusi önəm veririk.\nBiz bu gün ticarət əlaqələrinin inkişafı ilə bağlı fikir mübadiləsi apardıq. Qərara gəldik ki, müvafiq qurumlar hər iki ölkənin ixrac imkanlarını öyrənsin və ticarət dövriyyəsinin artırılması üçün əlavə tədbirlər görülsün. Venesuelada istehsal və ixrac olunan bəzi malları biz idxal edə bilərik. Həmçinin bizim istehsal etdiyimiz mallar Venesuelaya ixrac edilə bilər. Beləliklə, biz qarşılıqlı ticarətə də dəstəyimizi vermiş olarıq.\nBiz sərmayə qoyuluşu ilə bağlı həm İstanbulda, həm də bu gün fikir mübadiləsi apardıq. Burada da çox gözəl imkanlar var. Sadəcə olaraq, bizim biznes qurumlarımız müəyyən dərəcədə məlumatsızdırlar. Yəni, nə Azərbaycanın, nə də Venesuelanın iş adamları geniş bilgilərə malik deyillər ki, bizim ölkələrdə hansı imkanlar var, hansı işi görə bilərlər. Bu boşluğu aradan götürmək üçün, əlbəttə, ticarət missiyalarının qarşılıqlı səfərləri də çox müsbət rol oynaya bilər.\nBu gün biz cənab Prezidentlə çox geniş və səmimi şəkildə dünyanın enerji bazarında mövcud olan vəziyyəti müzakirə və təhlil etdik. Mən Prezident Maduronun bu sahədə gördüyü işləri, göstərdiyi səyləri yüksək qiymətləndirirəm. Prezident Maduro regiona səfər edir. Bu turda neft hasil edən bir neçə ölkəyə səfər edəcəkdir. Birinci ölkə isə Azərbaycandır. Mən cənab Prezidentə dedim və eyni zamanda, Azərbaycan ictimaiyyəti bunu bilir. Mən bu yaxınlarda rəsmi qaydada bildirdim ki, dünyanın neft bazarının tənzimlənməsi, sabitləşdirilməsi və neftin qiymətinin qalxması üçün Azərbaycan öz neft hasilatını və ixracını artırmayacağını birtərəfli qaydada bəyan edir. Bu, çox məsuliyyətli bir mövqedir. Bir daha demək istəyirəm ki, biz bunu birtərəfli qaydada elan edirik. Hesab edirik ki, digər neft ölkələri bu yanaşmaya dəstək verəcəklər və onlar da öz növbəsində oxşar addımlar atacaqlar. Biz neft bazarını ancaq bu təqdirdə sabitləşdirə bilərik. Neftlə zəngin olan ölkələr artıq öz təbii resurslarına görə ədalətli qiyməti də alacaqlar.\nƏlbəttə, burada ölkələrarası koordinasiya işlərinə gərək bütün ölkələr çox diqqətlə yanaşsınlar, xüsusilə OPEC ölkələri və müstəqil hasilatçılar. OPEC-ə üzv olmayan ölkələr burada çox səmimi, açıq əməkdaşlıq etməlidirlər, birgə düzgün qərarlar qəbul olunmalıdır və qərarların icrası ilə bağlı çox güclü nəzarət mexanizmi işlənməlidir. Əgər bu, olarsa, əminəm ki, yaxın gələcəkdə neftin qiyməti lazımi səviyyəyə qalxmalıdır. O səviyyəyə ki, həm hasilatçı ölkələri, neft kompaniyalarını, eyni zamanda, istehlakçı ölkələri də qane etsin. Yəni, burada balans olmalıdır. Bu gün bu balans pozulub və neftlə zəngin ölkələr böyük əziyyət çəkirlər. Bu, ədalətsizlikdir və bu balans bərpa edilməlidir. Əminəm ki, belə olarsa, hər kəs ancaq mənfəət götürə və burada maraqlar balansı da təmin edilə bilər. Çünki artıq 2 ilə yaxındır ki, dünya bazarlarına neft ixrac edən ölkələr böyük itkilərlə üzləşiblər. O ölkələrin, o cümlədən Azərbaycanın gəlirləri azalır və bu, ədalətli deyil. Bu ədalət bərpa edilməlidir. Mən bu münasibətlə Prezident Maduronun bu xüsusi missiyasını bir daha qeyd etmək istəyirəm. Prezident Maduro çox böyük səylər göstərir ki, OPEC və qeyri-OPEC hasilatçılarını bu ədalətin bərpa edilməsinə inandırsın. Mən bu missiyaya uğurlar arzulayıram. Azərbaycan artıq öz sözünü deyib. Siz bizə istinad edə bilərsiniz ki, artıq Azərbaycan bu öhdəliyi öz üzərinə götürüb və gözləyirik ki, digər ölkələr də oxşar addımlar atsınlar.\nBir daha qeyd etməliyəm ki, bu səfərin çox böyük əhəmiyyəti var. Bu gün Venesuela-Azərbaycan əlaqələrinin tarixində yeni səhifə açılır. Biz diplomatik əlaqələri 21 il bundan əvvəl qurmuşuq. Ancaq əlaqələrimizin fəal dövrü bu ildən başlayır. Əminəm ki, qarşılıqlı maraqlara, bir-birinə hörmətə əsaslanan bu əlaqələr yaxşı inkişaf edəcək, xalqlarımız bir-birinə daha yaxın olacaq və ölkələrimiz beynəlxalq arenalarda da həmişə bir-birinə dəstək verəcəklər.\nCənab Prezident, xoş gəlmisiniz, bir daha Sizə uğurlar arzulayıram.\nVenesuela Prezidenti Nikolas Maduronun bəyanatı\nAzərbaycan Hökumətinin nazirləri.\nİqtisadi məsələlər üzrə vitse-prezident.\nSuverenlik, təhlükəsizlik və siyasi məsələlər üzrə xanım vitse-prezident, səfir.\nBiz dünən axşam 15 saatlıq uçuşdan sonra gəlmişik. Amma bu yol bizə uzaq görünmədi.\nİyirmi birinci əsr davam etdikcə biz bir-birimizə get-gedə daha da yaxınlaşırıq. Bu ana qədər hörmətə və dostluğa əsaslanaraq nümayəndə heyətimizi çox səmimiyyətlə qarşıladınız. Bu cür səmimi qəbula görə Sizə olduqca minnətdarıq, cənab Prezident.\nPrezidentlə çox maraqlı və əhatəli müzakirələrimiz oldu. Qoşulmama Hərəkatında tərəfdaşıq. Üç ildən sonra - 2019-cu ildə yenidən buraya, Azərbaycana səfər edəcəyik. Əlbəttə, həmin vaxta qədər çox səfərlərimiz olacaq. Lakin 2019-cu ildə Bakıda Qoşulmama Hərəkatının Sammiti keçiriləcək. Şəhərin gözəlliyini nəzərə alaraq, bilirik ki, bu Zirvə görüşü çox uğurlu olacaq. Marqarita adasında keçirilmiş toplantıda Qoşulmama Hərəkatı daxilində daha fəal olmaq, yeni əlaqələr, yəni, ölkələrimiz arasında mədəniyyət, humanitar, iqtisadi sahələrdə əsl dərin münasibətlər qurmaq qərarına gəlmişik.\nHazırda ölkəmiz üç illik müddət ərzində təşkilatın sədridir. Azərbaycan isə 2019-2022-ci illərdə təşkilatın sədri olacaq. Buna görə də həmrəyliyin qurulmasında ümumi məsuliyyət daşıyırıq. Biz dünyanın inkişaf edən ölkələriyik. İyirmi birinci əsr bizim əsrimizdir. Bu əsr ərzində mədəniyyətlərimiz, dəyərlərimiz, sülh və inkişaf şəraitində yaşamaq arzumuz hamıya məlum olacaq. 500 il ərzində bir-birimizi tanımamışıq. Lakin bundan sonra bir-birimizi tanıyacağıq. Bakı və Karakas, inkişaf edən iki dövlətimiz inkişafda olan digər ölkələrlə yanaşı, bəyan etmək istəyirik ki, biz xalqlarımız üçün sülh və rifah arzu edirik. Məhz bu məqsəd üçün çalışırıq. Xalqlarımızın xoşbəxtliyi üçün əlaqələr qururuq. İqtisadi sahədə bir sıra tədbirlərin görülməsi ilə bağlı razılığa gəldik. İqtisadi məsələlər üzrə vitse-prezident buradadır. Yaxın vaxtlarda xarici ticarət və sərmayələr naziri Xesus Farias ticari münasibətlərin stimullaşdırılması, təmasların qurulması və məlumat mübadiləsi istiqamətində zəruri addımların atılması üçün Bakıya səfər edəcək.\nEyni zamanda, İstanbulda qeyd etdiyimiz kimi, biz kənd təsərrüfatı sahəsində irəliləyiş əldə edə bilərik. Mən Pablo Peres Alfonsoya istinad etmək istərdim. Həmin müdrik adam OPEC-in yaradıcılarından biridir. İyirminci əsrin əvvəlində o, belə bir nəticəyə gəldi ki, neft bəla da gətirir və Venesuelada iqtisadiyyatımızın şaxələndirilməsinin qarşısını alır. XIX əsrin sonunda – XX əsrin əvvəllərində Venesuelada bu cür sistem quruldu. Ölkə 1922-1970-ci illər ərzində çox böyük həcmdə neft hasil və ixrac edirdi. Bakı isə həmin vaxt Hitleri məğlub etmək məqsədilə Sovet Ordusunu neft ilə təmin edirdi. Biz isə Amerika və Avropanın birləşmiş silahlı qüvvələrinə Avropa cəbhəsində neft verirdik. Bu faktı biz yaxın zamanlarda müəyyən etmişik. Venesuelada həmin zaman “neft gəlirlərinə” əsaslanan sistem qurulmuşdu. Lakin həmin sistem artıq çoxdan çöküb. Bu səbəbdən biz iqtisadiyyatımızın şaxələndirilməsi üçün yeni inkişaf sahələrini müəyyən etdik. Bu, böyük səylər, texnologiyalar tələb edir. Neft hasil edən ölkə olaraq, mən iqtisadiyyatlarımızın şaxələndirilməsində təcrübə mübadiləsi vasitəsilə bu səylərin birgə göstərilməsini Prezidentə təklif etdim.\nBiz, həmçinin OPEC və qeyri-OPEC ölkələri arasında razılaşma haqqında danışdıq. Bu razılaşmanın əldə olunmasına, yekun sazişin imzalanmasına çox yaxınıq. Bu, neft bazarında sabitliyin bərqərar olunması mərhələsi, real qiymətin qurulması üçün elan edilə bilər. İstanbulda da Prezident bildirdi ki, neft sənayesi üçün dünyada ədalətli və real qiymətlər olmalıdır. Son iki ildə dünyanın neft sərmayələri üzrə rəsmi statistikası ilə tanış olmuşuq. Son 45 illik müddəti götürsək, axırıncı 22 ay ərzində neftin ən aşağı qiymətlərini müşahidə etdik. Proses 2014-cü ilin oktyabrından başladı. Həmin vaxt neft sərmayəsi dünya miqyasında 700 milyarddan 520 milyarda düşmüşdü. Qarşımızda duran sual ondan ibarətdir ki, bir barrelin 20–30 dollara olması dünya iqtisadiyyatı və sabitliyi üçün məqbuldurmu? Neft sektorunda sərmayələr artıq kifayət deyil. Halbuki, bəzi illərdə neftin qiyməti 150 dollar təşkil edib. Bu, düzgün deyil. Nail olmağa çalışdığımız razılaşma OPEC ilə qeyri-OPEC ölkələri arasında siyasi iradə tələb edir. Azərbaycanı da buraya aid etmək olar. Biz həmin sazişə çox yaxınıq. Çox nikbin baxıram ki, bu razılaşma lap yaxın vaxtlarda əldə olunacaq və elan ediləcək. Bu, sabitlik və sərmayələr, gəlirlər və rifah, sabit hasilat və neftin qiymətinin yeni düstur dövrünə yol açacaq. Bu, OPEC və qeyri-OPEC ölkələri arasındakı razılaşmaya söykənəcək. Bir sözlə, Azərbaycandan başladığımız bu səfər çox uğurlu olacaq. Mən Prezidentə verdiyi məsləhətə, rəyə və nümayiş etdirdiyi iradəyə görə bir daha minnətdaram. Ümid edirəm ki, gələn günlər ərzində səfərimizi uğurla davam etdirəcəyik. Əməkdaşlığımız nəinki Qoşulmama Hərəkatı daxilində, o cümlədən dünyada sülhün bərqərar olunması naminə davam edəcək.\nAzərbaycan BMT Təhlükəsizlik Şurasının qətnamələrinin həyata keçirilməsi məsələlərində iradəmizə, dəstəyimizə hər zaman arxalana bilər. Biz bir çox dünya ölkələrinin dəstəyi ilə Təhlükəsizlik Şurasına üzv seçilmişik. Təhlükəsizlik Şurasının daxilində əlimizdən gələni edəcəyik ki, beynəlxalq hüquq tətbiq olunsun. Azərbaycan öz milli maraqlarının qorunmasında çox aydın fəaliyyət göstərib. Venesuela Sizin yeni, etibarlı dostunuzdur. Cənab Prezident, Venesuela xalqının, dövlətinin, vətənimiz Bolivarın adından bir daha bildirirəm ki, bizə arxalana bilərsiniz. Biz dostuq. Bir-birimizə etibar edirik. Dövlətlərimizin rifahını və dünyada sülhü təmin etmək əzmindəyik.\n23 oktyabr 2016, 10:00\n24 oktyabr 2016, 10:10\nİlham Əliyev Abu-Dabinin Vəliəhdi, Birləşmiş Ərəb Əmirlikləri Silahlı Qüvvələrinin Ali Baş Komandanının müavini ilə görüşüb 21 may 2017, 16:45


Elçin Quliyev sərhəd pozucuları ilə atışmada yaralanmış baş çavuşu təltif etdi (FOTO)\n18 İyul 2018 13:38 (UTC+04:00)\nDövlət Sərhəd Xidmətinin (DSX) rəisi general-polkovnik Elçin Quliyev bu ilin iyunun 21-də sərhəd qoşunlarının Göytəpə sərhəd dəstəsinin xidməti ərazisində dövlət sərhədinin pozulmasının qarşısını alarkən silahlı sərhəd pozucuları ilə atışmada yaralanan baş çavuş Ramazan Kurupovla görüşüb və “Hərbi xidmətdə fərqlənməyə görə” 3-cü dərəcəli medalını ona təqdim edib.\nDSX-dən Trend-ə verilən məlumata görə, görüş zamanı general-polkovnik Elçin Quliyev öz həyatını təhlükə altına qoyaraq dövlət sərhədinin pozulmasına imkan vermədiyinə görə baş çavuş R.Kurupova minnətdarlığını bildirib və onun şücaətinin hər bir Azərbaycan sərhədçisi üçün nümunə olmasını qeyd edib.\nXatırladaq ki, 2018-ci ilin 21 iyun tarixində Dövlət Sərhəd Xidmətinin sərhəd qoşunlarının Göytəpə sərhəd dəstəsinin xidməti ərazisində dövlət sərhədinin pozulmasının qarşısını alarkən silahlı sərhəd pozucuları ilə atışmada baş çavuş Kurupov Ramazan Məmməd oğlu çoxsaylı güllə yaraları alıb və təcili əməliyyat olunaraq həyatı xilas edilib.\nDövlət Sərhəd Xidmətinin hərbi hospitalının həkimlərinin ciddi səyləri və peşəkarlığı nəticəsində baş çavuş R.Kurupovun sağlamlığı qısa müddət ərzində bərpa edilib və hazırda onun tibbi reabilitasiya prosedurlarına cəlb edilməsi planlaşdırılır. Müalicə tədbirləri yekunlaşdıqdan sonra baş çavuş R.Kurupovun Silahlı Qüvvələrin ehtiyatına buraxılması nəzərdə tutulub.\nHadisə 14 Oktyabr 09:35\nAerobika gimnastikası üzrə 5-ci Azərbaycan Birinciliyi və Bakı Çempionatının mükafatlandırma mərasimi olub (FOTO)\nİdman 12 Oktyabr 16:55\nHadisə 9 Oktyabr 09:47\n“Azərbaycan kəlağayısı və Qarabağ atları” şou-kompozisiyası Türkiyədə böyük marağa səbəb olub (FOTO)\nİdman 7 Oktyabr 12:07


Uber-dən Bakıda sürücülər üçün yeni funksiyalar\nUber beynəlxalq texnologiya şirkəti bu gün sürücülər üçün eyniadlı tətbiqdə sözügedən platforma ilə əməkdaşlığı daha rahat edən və səmərəliliyini artırmağa imkan verən bir sıra yeni funksiya təqdim edib.\nŞirkətdən Xeberler.az-a verilən məlumata göprə, yeniliklərin tətbiqi tədricən həyata keçiriləcək.\nBu gündən etibarən Uber sürücüləri üçün yeni funksiyaların sırasında aşağıdakılar mövcuddur:\n-Marşrut və səfərin statusunu yaxınlar və dostlar ilə bölüşmək imkanı;\n-Uzunmüddətli səfər haqqında öncədən məlumat əldə etmək imkanı – sifarişi qəbul etməkdən əvvəl sürücü səfərin 45 dəqiqə və ya daha çox vaxt ala biləcəyi barədə məlumat alır;\n-Tətbiqin özündə çat vasitəsilə istifadəçi ilə sürücü arasındakı əlaqə imkanı (test rejimində mövcuddur).\n“Bu il Uber sürücülərinin istifadəçi təcrübəsini artırmaq və daha da rahat etmək üçün yeni funksiyalar əlavə edərək və yaxud mövcud olanları dəyişdirərək tətbiqi təkmilləşdirmək məqsədilə ABŞ-da genişmiqyaslı kampaniyaya başlayıb. Bu yeniliklər istifdəçilərin şərhləri və fokus-qruplarla aparılan tədqiqatlar sayəsində mümkün olub. Məsələn, “səfərin statusunu paylaşmaq” funksiyasının sərnişinlər tərəfindən geniş istifadəsini gördükdə biz bu funksiyanı sürücülərə də şamil etməyi qərara aldıq. Uzun müddətdir bizdən gözlənilən bir funksiya da tətbiqin çatıdır – onu həm sürücülər, həm də sərnişinlər dəyərləndirəcək”, - deyə MBD ölkələri üzrə Uber-in baş meneceri Aleksey Stax bildirib.\nSəfər haqqında məlumatın ötürülməsi\nBu funksiya sürücülərə səfər zamanı hazırda yerləşdikləri ərazi haqqında məlumatı yaxınları və dostları ilə asanlıqla bölüşmək imkanı verir. Əvvəllər bu seçim yalnız sərnişinlər üçün mümkün idi. Yeni funksiya sayəsində sürücünün yaxınları real vaxt rejimində onun səfərini görə bilir ki, bu da öz növbəsində sürücülərin təhlükəsizliyini daha çox təmin etməlidir.\nUzunmüddətli səfər haqqında öncədən məlumatlandırma\nƏvvəllər sürücülər son ünvanı yalnız səfəri qəbul edib başyalandan sonra öyrənə bilirdilər. İndi isə sürücülər üçün tətbiqdə səfərin 45 dəqiqə və ya daha çox vaxt aparacağı barədə xəbərdarlıq əks olunacaq. Bu, Uber platforması üzərindən iş qrafikini daha düzgün planlaşdırmağa imkan verəcək.\nTətbiq üzərindən çat xidməti\nUber tətbiqi 77 ölkənin 600-dən çox şəhərində fəaliyyət göstərir ki, xidmət xarici ölkələrdə səfərlər də daxil olmaqla sərnişinlərin istifadəsi üçün çox rahatdır. İndi sürücülər və istifadəçilər rouminq zamanı bahalı telefon danışıqlarına ehtiyac olmadan Uber tətbiqinin çat xidməti vasitəsilə mesaj göndərə və səfərin detallarını dəqiqləşdirə biləcəklər. Sürücü smartfonunun ekranında yalnız bir düyməni sıxmaqla sərnişinin mesajını görməsi haqqında təsdiq məlumatı göndərə bilər. Yeni funksiya bütün dünyada avtomobil sifarişi prosesini çox asanlaşdırır. Xidmət bu gündən etibarən test rejimində mövcud olacaq.\nUber-dən istifadə etmək üçün Google Play və ya App Store-dan bu link vasitəsilə tətbiqi yükləmək lazımdır.


Windows 8'də böyük şübhə! » Joy.az - Bizimlə daha rəngarəng\nWindows 8'də böyük şübhə!\n15 Dekabr, 2011\n2 375 Baxış\nWindows 8 haqqında indiyə qədər bildiklərimiz, bu 4 əhəmiyyətli şübhəni də özü ilə gətirir!\nMicrosoft, Windows 8 üçün "Windows 95-dən sonrakı ən əhəmiyyətli inkişaf" sözlərini istifadə etmişdi. Windows 8-in toxunmadıq interfeysi, ARM əsaslı prosessorlara verəcəyi dəstək, SkyDrive entregrasyonu, yeni tətbiq mağazası və yeni giriş ekranı, əməliyyat sistemində iştirak edən ən əhəmiyyətli dəyişikliklərdəndir.\nWindows 8 hələ inkişaf etdirmə mərhələsində olduğundan Microsoftun əməliyyat sistemində bəzi dəyişikliklər etməsi və ya yeniliklər əlavə etməsi mümkündür. Ancaq bu günə qədər öyrəndiklərimiz, bəzi narahatlıqlar və sual işarələrini doğurur. Bunlardan dördü:\nMicrosoft "əlini" PC-imizə uzadır\nMetro tətbiqlərinin endirilə biləcəyi tək qaynaq olacaq Windows Store, Applenin iOS cihazlarında izlədiyi yolun bir bənzərini izləyəcək. Təşkilatlar, öz Metro tətbiqlərini paylaya biləcək olsa da ev istifadəçiləri Metro tətbiqlərini yalnız Windows Storedən əldə edə biləcək.\nBu isə Microsoftun daha əvvəl alışmadığımız bir şəkildə yükləyə biləcəyimiz tətbiqləri idarə edə biləcəyi mənasına gəlir. Ancaq masaüstü proqramlar, köhnəsi kimi üçüncü partiya mövqelərdən yüklənə biləcək.\nBaşlat düyməsinə basdınız və..\nWindows 8-in inkişaf etdirici önizləmə distributivində Başlat menyusu, yeni Metro interfeysli başlanğıc ekranı ilə dəyişdirilmişdir. Windows 8-in ənənəvi masaüstündə Başlat simvoluna nə vaxt bassanız, Metro interfeysinə dönürsünüz. Bu düymənin funksiyasının işlərimizi axsadıb axsatmayacağı hələlik bir maraq mövzusudur.\nBəlkə də Microsoft, Metro interfeysin tamamilə bağlamağa istiqamətli bir funksiyası Windows 8-in final distributivinə əlavə etməyi planlaşdırır..\nWindows 8, hər formadakı cihazda eyni əməliyyat sistemi mi olacaq? Yoxsa Microsoft toxunmadıq həblər və PC-lərin fərqli interfeyslərə sahib olması lazım olan fərqli təcrübələr olduğunumu qəbul edəcək?\nWindows 8-in Fevral ayının sonunda çıxacaq hər kəsə açıq beta distributivi, bir çox sualı aydınlığa qovuşdura bilər.\nWindows 8-in beta distributivində iştirak edəcək bir xüsusiyyət ilə Microsoft, kompüterinizdəki hər hansı bir Metro tətbiqini hər hansı bir səbəblə, dilədiyi zaman qaldıra biləcək. Bu vəziyyətdə hər hansı bir ehtiyatınız yoxdursa, tətbiq ilə meydana gətirdiyiniz məzmunu da itirəcəksiniz. Windows 8-in beta distributivinə istiqamətli Windows Store istifadə şərtlərində iştirak edən bu səlahiyyət, final distributivində qalxacaqmı bilmirik.\nAncaq bu vəziyyət, Microsoftun PC-imizdə daha çox yoxlama təmin edəcəyinin digər bir işarəsidir. PC-imizdə bizim üçün kritik bir əhəmiyyətə sahib olan tətbiqin birdən birə yox olduğunu görmək isə, təhlükəsizlik səbəbləriylə belə olsa, qəbul edilə bilər bir tətbiq kimi görünmür.\nWindows 8 görücüyə çıxdı\n15 Dekabr 2011 14:44\nWindows 7--ye wukur))\n15 Dekabr 2011 14:38\nmaraqlidi hec bunlardan bashim cixmir\n15 Dekabr 2011 14:07\n15 Dekabr 2011 13:12\nXPyə çata bilməzlər heç biri\n15 Dekabr 2011 11:44


Azərbaycanda QHT-lərə dövlət yardımının məbləği müəyyən edilib\nCəmiyyət 21 Aprel 2008 17:02 (UTC+04:00)\nAzərbaycan, Bakı, 21 aprel / Trend , müxbir C.Babayeva/ Azərbaycanda QHT-lərə yardım məqsədi ilə dövlət 1,5 milyon manat ayıracaq. Bu barədə bazar ertəsi Trend -a Şuranın üzvü, "İrəli" Ümumrespublika Gənclər Hərəkatının həmtəsisçisi Ceyhun Osmanlı məlumat verib.\nAzərbaycan prezidenti aprelin 16-da Azərbaycan Prezidenti yanında Qeyri-Hökumət Təşkilatlarına Dövlət Dəstəyi Şurası üzvlərinin təyin edilməsi haqqında Sərəncam imzalayıb.\nOsmanlının sözlərinə görə, yaxın günlərdə bütün QHT-lərin iştirakı ilə Şuranın təqdimat forumu keçiriləcək. QHT-lərin Şuranın fəaliyyəti ilə bağlı irəli sürəcəkləri təkliflər müzakirə olunduqdan sonra ilkin qrant raund elan olunacaq. Bu raund çərçivəsində səkkiz istiqamət əsasında qeydiyyatdan keçmiş QHT-lərə qrantlar paylanacaq.\nŞura üzvünün bildirdiyinə görə, qrantlardan əlavə, eyni zamanda ehtiyacı olan QHT-lərə texniki dəstək, texniki ləvazimatların alınması da nəzərdə tutulub, ehtiyacı olan QHT-lərə ekspert dəstəyi kimi xidmətlər də göstəriləcək.\nOsmanlının sözlərinə görə, Dağlıq Qarabağla bağl fəaliyyət Şuranın xüsusi istiqamətlərindən biri olacaq.\nŞuraya üzv olan nümayəndələrin biri də Qaçqın və Məcburi Köçkün Gənclər Təşkilatıdır. Qarabağla bağlı təbliğat, beynəlxalq və yerli tədbirlər keçirən, xüsusi layihə təqdim edən QHT-lər Şura tərəfindən maliyyələşdiriləcək.


Qarabağdakı hava limanları 1 saatda 200 sərnişinə xidmət edəcək - - Polemika.az Xəbərlər Hadisələr Polemikalar\n“İşğaldan azad olunan ərazilərimizdə 3 beynəlxalq hava limanı fəaliyyət göstərəcək. Füzuli Hava Limanı bu ilin payızında istifadəyə veriləcək. Cənab Prezident İlham Əliyevin iştirakı ilə ötən həftə Zəngilan hava limanının təməl qoyma mərasimi keçirildi. Laçında hava limanın inşaatı üçün yer seçimi yekunlaşmaq üzrədir. Bizə ən çox müraciət edilən suallardan biri də həmin bölgəmizdə nə üçün 3 hava limanına ehtiyacın olması barədədir. İqtisadi qiymətləndirmələr göstərir ki, işğaldan azad oluna ərazilərimizdə 3 hava limanının fəaliyyət göstərməsi iqtisadi baxımdan səmərəli olacaq”.\nPolemika.az xəbər verir ki, bunu Milli Məclis deputatı Vüqar Bayramov deyib.\nO qeyd edib ki, Füzuli Hava Limanı keçmiş Dağlıq Qarabağa getmək istəyən daxili və xarici turistlər üçün cəlbedici olacaq:\n“Sözügedən hava limanı Zəfər Yoluna inteqrasiya olunduğundan turist səfərlərini asanlaşdıracaq. Zəngilan Hava Limanı Zəngəzur dəhlizinə inteqrasiya olunacaq. Zəngəzur dəhlizinin də Şərq-Qərb nəqliyyat dəhlizinə inteqrasiya olunacağını nəzərə alsaq, həm sərnişin, həm də beynəlxalq yük daşımalar baxımdan Zəngilanda hava limanına ehtiyac var idi. Zəngilan ilə Füzuli Hava Limanının iqtisadi göstəriciləri demək olar eynidir. Hava limanıarı uzunluğu 3 km, eni 60 metr olan uçuş enmə zolağı, 60 min kv metrlik 8 hava gəmisinin dayanması üçün sahə, sərnişlərə xidmət göstərək terminal, hava gəmilərinin idarəedilməsi üçün qüllə, transformator yarım stansiyası, qazanxana, su anbarı və başqa köməkçi tikililərdən ibarət olacaq”.\nİqtisadçı bildirib ki, hava limanları ayrı-ayrılıqda 1 saatda 200 sərnişinə xidmət edə biləcək:\n“Laçın Kəlbəcər və Şuşa şəhərlərinə çıxış imkanları baxımından vacibdir. Laçının strateji əhəmiyyətini nəzərə aldıqda həmin rayonumuzda beynəlxalq standartlara uyğun infrastrukturun formalaşdırılması çox vacib idi. İnşa edilən hava limanlarımız bütün növ təyyarələri, o cümlədən ağır yük təyyarələrini qəbul edə biləcək. Bu isə onların strateji əhəmiyyətini göstərən faktorlardandır”.


QHT ictimai nəzarəti necə təmin edə bilər? – ILK XƏBƏR\nLakin bu, sahədə çox ciddi problemlər qakmaqdadır. Niyə görə QHT ictimai nəzarəti təmin edə bilmir? Bunun bir sıra səbəbləri var. Bunlardan biri maliyyə çatışmazlığıdır. Əgər QHT hər hansı dövlət strukturuna müraciət edərək bildirsə ki, pul ver sənin fəaliyyətini monitorinq edim, ictimai nəzarəti təşkil edim, bu normal hal olmaz. Hətta QHT-nin belə məqamda ictimai nəzarəti necə təşkil edəcəyi ilə bağlı suallar yaranacaq. Bəs, onda bu vəsaitləri QHT haradan tapsın.


Cocuq Mərcanlıda arıçılıq bərpa olunacaq - Azinforum.az İnformasiya Portalı\nAna səhifə / İqtisadiyyat / Cocuq Mərcanlıda arıçılıq bərpa olunacaq\nCocuq Mərcanlıda arıçılıq bərpa olunacaq\nAzərbaycan Arıçılar Assosiasiyası Cocuq Mərcanlı kəndində arıçılığın bərpa olunması üzrə layihə hazırlayır.\nBunu Trend-ə assosiasiyanın sədri Bədrəddin Həsrətov deyib.\nO, bu bölgənin tarixən arıçılıqla məşhur olduğunu deyib: “Biz təkcə Cocuq Mərcanlıda arıçılığı inkişaf etdirməyi deyil, həm də bu bölgədə istehsalın əhəmiyyətli dərəcədə artımına nail olmaq istəyirik. Yaxın zamanlarda kəndə səfər edib burada arıçılığın tarixini daha yaxından öyrənəcəyik”.\nBu layihənin maliyyələşdirilməsi barədə sualı cavablandıran B.Həsrətov məsələnin hələlik müzakirə mövzusu olmadığını deyib: “Biz hələlik maliyyələşdirmə barədə düşünməmişik. Yəqin ki, layihənin dəyərinin bir hissəsi fərdi vəsaitlər hesabına ödəniləcək. Qalan hissəsi üçün biz maliyyə mənbələri tapmağa ümid edirik”.\nÖncəki “Polisə müqavimət göstərən silahlı şəxslər zərərsizləşdirilib” – DİN\nNövbəti Valideynlər çətin durumda: iş dəftəri alınmalıdır, ya yox?!


Yer üzündən silinən şəhər 1905.az\nYer üzündən silinən şəhər\nXocalıda baş verənlərin soyqırımı olduğunu həmin dövrdə xarici ölkələrin aparıcı kütləvi informasiya vasitələrinin nümayəndələri də təsdiqləmişlər\nErmənistanın Azərbaycana qarşı həyata keçirdiyi etnik təmizləmə siyasəti və hərbi təcavüzü dünyanın yeni münaqişələr tarixinə beynəlxalq hüquqi normaların ən çox və kobudcasına pozulduğu faktlardan biri kimi daxil olub. Azərbaycan xalqı son 200 il ərzində erməni millətçi-şovinistlərinin davamlı olaraq soyqırımı siyasətindən əziyyət çəkmiş, böyük faciələri taleyində yaşamışdır.\n1992-ci il fevralın 25-dən 26-na keçən gecə Ermənistan silahlı qüvvələri, Azərbaycanın Dağlıq Qarabağ ərazisindəki erməni silahlı dəstələri, keçmiş SSRİ-nin Xankəndidə yerləşən 366-cı motoatıcı alayının şəxsi heyətinin və texnikasının bilavasitə iştirakı ilə Xankəndi ilə Əsgəran arasında yerləşən Xocalı şəhərini zəbt edərək Azərbaycan xalqına qarşı soyqırımı siyasətini həyata keçirmişdir.\nXocalıda baş verənlərin soyqırımı olduğunu həmin dövrdə bir sıra ölkələrin aparıcı kütləvi informasiya vasitələrinin nümayəndələri də təsdiqləmişlər. Bu baxımdan faciə baş verən gün Xankəndidə ezamiyyətdə olmuş Fransanın “Libardion” qəzetinin əməkdaşı Jul Gen Vaynerin qeydləri xüsusi maraq doğurur. Xocalı soyqırımını qorxulu yuxuya bənzədən Vayner jurnalistika ilə məşğul olduğu 25 il ərzində müharibələrin getdiyi çoxlu müxtəlif ölkələrdə olduğunu, lakin Xocalı şəhərindəki kimi dəhşətli və tükürpədici mənzərələrlə rastlaşmadığını yazmışdır. Jurnalist “Libardion” qəzetində çap etdirdiyi “Erməni terroriziminin canlı şahidi oldum” sərlövhəli yazıda Xocalıda baş verənlərin əvvəlcədən cızılan ssenari olduğunu açıq bəyan etmişdir. Onun fikrincə, bunda məqsəd bütövlükdə bəşəriyyətin gözünü qorxutmaq olmuşdur. Erməni terrorizmi dünyanı məhz bu yolla “ram etməyə” çalışmışdır. Fransalı müxbir Xocalı qətliamında iştirak edən erməni terror dəstələrinin necə amansızlıq etdiklərinin canlı şahidi olduğunu yazmışdır. Mənfur sovet ordusunun 366-cı motoatıcı alayının ermənilərlə birgə Xocalı üzərinə hücumundan bir gün əvvəl Xankəndidə bu alayın qərargahında olan Vayner orada rus polkovniki Zaviqarovun əməliyyata ciddi hazırlaşdığının şahidi olduğunu göstərmişdir. “Hələ Xocalı işğal edilməmişdən bir gün əvvəl 49 azərbaycanlı əsir alınaraq kütləvi şəkildə güllələndi. Batalyon və hərbi hissələrin komandirləri dinc əhalinin məhvinə qərar vermişdilər. Hücumdan bir neçə saat əvvəl 366-cı alayın qərargahında 58 azərbaycanlı qətlə yetirildi. Onların çoxu qadın və uşaqlar idi. Cəsədlərin gömüldüyü quyuların yanından keçmək mümkün deyildi. Çünki oradan dəhşətli dərəcədə meyit iyi gəlir, itlərin, çaqqalların səsləri eşidilirdi” – deyə müşahidələrini obyektiv şəkildə qeydə almış fransalı jurnalist Xocalıya hücum ərəfəsində Ermənistanın hakimiyyət orqanları rəhbərlərinin 366-cı motoatıcı alayın qərargahında olduğunu da vurğulamışdır.\nXocalı faciəsi ilə bağlı həmin dövrün aparıcı kütləvi informasiya vasitələrinin yaydıqları dəhşət doğuran digər məlumatlara da nəzər yetirək:\n“The Washington Post” qəzeti (ABŞ), 28 fevral 1992-ci il: “Qaçqınlar bildirirlər ki, yüzlərlə insan erməni hücumu zamanı həlak olub. Bu gün 7 meyit tapılıb, onların ikisi uşaq və üçü qadın idi, biri yaxın məsafədən sinəsindən güllələnmişdi. Digər 120 qaçqın Ağdam xəstəxanasında ağır yaralarla müalicə olunur”.\n“The İndependent” (London), 29 fevral 1992-ci il: “Helen Uomak – “Reuters”in Ağdamdakı müxbiri Elif Kaban bildirir ki, mülki əhalinin kütləvi qırğınından sonra azərbaycanlılar Xocalı şəhərinə ermənilərin hücumu zamanı həlak olmuş insanları dəfn edirdilər. “Dünya burada baş verənlərə göz yumur. Biz ölürük, siz isə sadəcə izləyirsiniz, – deyə adamlardan biri bir qrup jurnalistə qışqırıb”.\n“The Sunday Times” qəzeti (London), 1 mart 1992-ci il: “Tomas Qolts: “Sağ qalan azərbaycanlılar danışırlar ki, erməni əsgərləri 450-dən çox azərbaycanlını güllələyib, süngüdən keçiriblər. Onların əksəriyyəti qadın və uşaqlar olub. Yüzlərlə, bəlkə də minlərlə insan itkin düşüb və ya həlak olub. Dünən axşam Ağdamın meyitxanasında 579 ölü qeydə alındı. 29 meyit qəbristanlıqda basdırılmışdı. Dəfn mərasimi gözlənilən yeddi meyitin ikisinin uşaq, üçünün isə qadın olduğunu gördüm. Onlardan biri yaxın məsafədən sinəsindən güllə yarası almışdı. Ağdam xəstəxanasında dəhşətli mənzərə yaranmışdı. Həkimlər qırğından qaçan 140 xəstənin əksəriyyətinin güllə yarası aldığını bildirirdilər…”\n“The Washington Times” qəzeti (ABŞ), 2 mart 1992-ci il: “Erməni hücumu zamanı yüzlərlə azərbaycanlı öldürüldü və ya itkin düşdü. Təxminən 1000 Xocalı sakini çərşənbə axşamı erməni ordusu tərəfindən qətlə yetirildi. Azərbaycan televiziyası Xocalı ərazisindən gətirilən meyitlərlə dolu yük maşınlarını göstərdi”.\n“The Times” qəzeti (London), 2 mart 1992-ci il: “Anatoli Liven: “Biz qarla örtülmüş Dağlıq Qarabağ təpəliklərinə endikcə cəsədlərin hər tərəfə yayıldığını gördük. Açıq-aydın görünürdü ki, insanlar xilas olmaq üçün qaçarkən güllələnmişlər…”\n“Channel 4 News” televiziyası (Böyük Britaniya), 2 mart 1992-ci il: “2 fransız jurnalisti mülki geyimdə olan 32 qadın, kişi və uşaq meyiti görüb. Onların əksəriyyəti bir metrdən də yaxın məsafədən başlarından güllələnib”.\n“The Times” qəzeti (London), 3 mart 1992-ci il: “Anatoli Liven: “Dağlıq Qarabağın təpəliklərinə səpələnmiş qadın və uşaqlardan ibarət 60-dan çox meyit erməni qoşunlarının dinc azərbaycanlı əhalisinin qətlə yetirdiyi barədə bəyanatları təsdiqləyir. Yüzlərlə insan itkin düşüb. Təpəliklər və kiçik vadi boyu qurumuş otların üzərinə səpələnmiş Azərbaycan qaçqınlarının cəsədləri ötən çərşənbə erməni hərbçilərinin törətdikləri qırğından xəbər verir…”\n“Nie” qəzeti (Bolqarıstan), Violetta Parvanova: “Xocalı insanlığın faciəsidir”.\n“BBC Morning News”, 3 mart 1992-ci il, saat 07.37 yayımında vəziyyəti belə əks etdirmişdir: “Hadisə yerində olan müxbirimiz 100-dən çox azərbaycanlı kişi, qadın və uşaq cəsədlərini gördüyünü və bunların başlarına yaxın məsafədən atəş açılaraq öldürüldüyünü xəbər verir”.\n“İzvestiya” (Moskva), 4 mart 1992-ci il: “Videokamera qulaqları kəsilmiş uşaqları göstərdi. Bir qadının sifətinin yarısı kəsilmişdir. Kişilərin skalpları götürülmüşdür”.\n“Financial Times” qəzeti (London), 14 mart 1992-ci il: “General Polyakov bildirmişdir ki, 366-cı alayın 103 nəfər erməni hərbçisi Dağlıq Qarabağda qalmışdır”.\n“The Times” qəzeti (London), 4 mart 1992-ci il: “Çoxları eybəcər hala salınmışdır, körpə qızın ancaq başı qalmışdı”.\n“The Age, Melbourne” qəzeti (Avstraliya), 6 mart 1992-ci il: “Helen Vomak: “Qurbanların dəqiq sayı bəlli deyil, lakin şübhə edilmir ki, ötən həftə Dağlıq Qarabağın qarlı dağlarında Azərbaycanın Xocalı şəhərinin mülki əhalisi erməni ordusu tərəfindən qətlə yetirilib. Ağdam şəhərində sığınacaq tapmış Xocalı qaçqınları ermənilərin fevralın 25-də onların evlərinə necə hücum etdiklərini və meşələrə qaçaraq gizlənənləri izləyib öldürdüklərini ətraflı danışırlar. Ağdama çərşənbə axşamı çatanda təzə qazılmış 75 qəbir və eybəcər hala salınmış dörd cəsədi məsciddə gördük…”\n“The Sunday Times” qəzeti (London), 8 mart 1992-ci il: “Tomas Qolts: “İnsanlar uğursuz talelərini əvvəlcədən görürdülər. Azərbaycanlı müdafiəçilər bir-bir həlak olurdular. Sağ qalanlar bildirirdilər ki, erməni qüvvələri bundan sonra amansız qırğına başladılar, tərpənən hər şeyə atəş açırdılar. Bəziləri qəzəblərini xaricilərə bildirirdilər: “Hanı mənim qızım, hanı mənim oğlum?”, – deyə analar ah-nalə edirdilər. Zorlanmışdır. Doğranmışdır. İtkin düşmüşdür”.\n“Le Mond” qəzeti (Paris), 14 mart 1992-ci il: “Ağdamda olan xarici jurnalistlər Xocalıda öldürülmüş qadın və uşaqlar arasında skalpları götürülmüş, dırnaqları çıxarılmış 3 nəfəri görmüşlər. Bu, azərbaycanlıların təbliğatı deyil, bu, reallıqdır”.\n“İzvestiya” (Moskva), 13 mart 1992-ci il: “Mayor Leonid Kravets: “Mən şəxsən təpədə yüzə yaxın meyit gördüm. Bir oğlanın başı yox idi. Hər tərəfdə xüsusi qəddarlıqla öldürülmüş qadın, uşaq, qocalar görünürdü”.\nR.Patrik, İngiltərənin “Fant men nyus” teleşirkətinin jurnalisti (hadisə yerində olmuşdur): “Xocalıdakı vəhşiliklərə dünya ictimaiyyətinin gözündə heç nə ilə haqq qazandırmaq olmaz”. Livanlı kinooperator təsdiq etmişdir ki, onun ölkəsinin varlı daşnak icması Qarabağa silah və adam göndərir.\nRusiyanın “Memorial” hüquq-müdafiə mərkəzinin məlumatına görə, dörd gün ərzində Ağdama Xocalıda qətlə yetirilmiş 200 azərbaycanlının meyiti gətirilmiş, onlarca meyitin təhqirə məruz qalması faktı aşkar edilmişdir. Ağdamda 181 meyit (130 kişi və 51 qadın, o cümlədən 13 uşaq) məhkəmə-tibbi ekspertizasından keçirilmişdir. Ekspertiza zamanı müəyyən edilmişdir ki, 151 nəfərin ölümünə güllə yaraları, 20 nəfərin ölümünə qəlpə yaraları səbəb olmuş, 10 nəfər küt alətlə vurularaq öldürülmüşdür. Hüquq-müdafiə mərkəzi diri adamın baş dərisinin soyulması faktını da qeydə almışdır.\n“Newsweek” jurnalı (ABŞ), 16 mart 1992-ci il: “Ötən həftə Azərbaycan yenidən məzarlığa çevrilmişdir: kəsilmiş cəsədlər məscidin arxasına düzülmüşdü. Bunlar erməni hərbi birləşmələri tərəfindən 25-26 fevralda ələ keçirilmiş Dağlıq Qarabağın kiçik Xocalı yaşayış məntəqəsinin sadə azərbaycanlı kişiləri, qadınları və uşaqları idi. Bir coxları qaçmağa çalışarkən yaxından atılan güllə ilə öldürülmüş, bəzilərinin üzləri qəddarcasına əzilmiş, digərlərinin isə skalpı çıxarılmışdır. Şəhidlərin ailələri göz yaşı axıdırlar”.\n“Reuters” agentliyinin fotoqrafı Frederix Lenqeyn: “Birinci maşında mən 35 meyit saydım, ikincidə isə meyitlərin sayı bundan çox idi. Bəzilərinin başları kəsilmiş, çoxları isə yanmışdı…”\n“Boston Sunday Globe” qəzeti (ABŞ), 21yanvar 1993-cü il: Globe əməkdaşı Con Auerbax: “Palçıqlı qaçqın düşərgəsindəki qorxmuş uşaqlar, nalə çəkən analarla dolu yük maşınları, qorxudan sifəti ağarmış insan dənizi, minlərlə azərbaycanlı sual yaradır: nə üçün onlar burada sığınacaq axtarırlar. Gördüklərimiz – onların yolu üstündəki hər bir kəndin sistematik olaraq dağıdılmasının nəticəsidir. Bu, bizim gördüyümüz ən nifrət doğuran hadisədir…”\nXocalı faciəsinin şahidi olan və sonra Livanın paytaxtı Beyrutda məskunlaşan erməni jurnalist Daud Kheyriyan, “For the Sake of Cross” (Xaçın xatirinə) adlı kitabında (səhifə: 62-63) yazır: “…Ölülərin yandırılması ilə məşğul olan bir dəstə erməni martın 2-də Xocalının 1 kilometr qərbində yerləşən bir əraziyə 100 azərbaycanlının meyitini gətirib yığdı. Axırıncı yük maşınında gətirilən ölülərin içərisində 10 yaşlı bir qız uşağı gördüm. Başından və əlindən yaralanmışdı. Sifəti göyərmişdi. Soyuğa, aclığa və yaralanmasına baxmayaraq, hələ də yaşayırdı. Çox çətin nəfəs ala bilirdi. Gözlərini ölüm qorxusu sarmışdı. Həmin vaxt Tiqranyan adlı bir əsgər qızı tutub cəsədlərin üzərinə atdı. Sonra bütün cəsədləri yandırdılar. Mənə elə gəldi ki, yanan cəsədlərin içərisində bir nəfər bağırır. Heç nə edə bilmədim”.\n“Böyük Ermənistan” ideyasının əsas ideoloqlarından biri olan Zori Balayanın Xocalı soyqırımında birbaşa iştirakını təsdiqləyən faktlar mövcuddur. Zori Balayan 1996-cı ildə dərc olunmuş “Ruhumuzun canlanması” adlı kitabında (260-262-ci səh.) Xocalıda baş verən soyqırımı barədə qeyd edir: “Biz Xaçaturla ələ keçirdiyimiz evə girərkən əsgərlərimiz 13 yaşlı bir türk uşağını pəncərəyə mismarlamışdılar. Türk uşağı çox səs-küy salmasın deyə, Xaçatur uşağın anasının kəsilmiş döşünü onun ağzına soxdu. Daha sonra bu uşağın başından, sinəsindən və qarnından dərisini soydum. Saata baxdım türk uşağı 7 dəqiqə sonra qan itirərək dünyasını dəyişdi. Ruhum xalqımın bir faizinin belə qisasını aldığı üçün sevincindən qürurlanırdı. Xaçatur daha sonra ölmüş türk uşağının cəsədini hissə-hissə doğradı və bu şeyi daha 3 türk uşağına etdik. Mən bir erməni vətənsevər kimi öz vəzifəmi yerinə yetirdim”.\nBu faktlar, canlı şahid ifadələri, foto və videomateriallardan istifadə edən Azərbaycan bütün dünyada Xocalı soyqırımı ilə bağlı geniş təbliğat aparmaq imkanlarını genişləndirir. Beynəlxalq hüquq normaları da Xocalı faciəsinin soyqırımı olduğunu bir daha təsdiqləyir.\n“Vətəndaşlarımız, soydaşlarımız unutmamalıdır ki, erməni millətçilərinin antiazərbaycan təbliğatı getdikcə genişlənir, mənfur formalarda davam etdirilir. Ermənilər ərazi iddialarını əsaslandırmaq üçün yeni-yeni əsassız tezislər uydurur, məkrli siyasət aparırlar. Buna görə də biz belə ideoloji təxribatlara qarşı ayıq olmalı, onları vaxtında ifşa etməliyik” – deyən cənab İlham Əliyev Ermənistanın təcavüzü nəticəsində xalqımızın üzləşdiyi faciələri real faktlarla dünya ictimaiyyətinə çatdırılmasını mühüm vəzifə kimi müəyyənləşdirib.\n“Azərbaycan” qəzeti, 28 fevral 2017


İstixəbər.info xəbər verir ki, məşhur olmaq istəyən Yevlax sakini qeyri-adi üsula əl atıb. O, bunun üçün şahmat oyununda və klassik damada bir sıra dəyişikliklər edib. İstixəbər.info saytının həmsöhbəti, etdiyi yeniliklərlə şahmat və dama oyununda olan nöqsanları aradan qaldırdığına iddia edir.\nŞahmatdan fərqli olaraq, “Şahənşah”da 64 deyil, 81 xana var. Xanalar 8×8 deyil, 9×9 formasındadır. Klassik şahmatdan fərqli olaraq şah qara xanada yerləşir. Yeni oyunda şahın bir tərəfində vəzir, digər tərəfində isə vəkil dayanır.\n“Şahənşah”da əlavə xana olduğu üçün piyadaların sayı da 9-dur. Bu oyunda şah, toplar və fillər qara, vəzir, vəkil və atlar isə ağ xanada yerləşir. Lövhənin mərkəzində “qızıl xana” yerləşir. Bu xana bütün xanalardan bərabər məsafədə yerləşir və fərqli rəngdə olur. Şahını gətirib “qızı xana”ya qoymağa müvəffəq olan, yəni “qızıl xana”nı fəth edən oyunçu 2:0 hesablı qələbə qazanır. Bu zaman “şahənşah” deyilir.\nOyunun adı da elə buradan götürülüb. Belə ki, oyunun əvvəlində iki şah var idisə, sonradan biri məğlub olur, digəri isə bütün əraziyə (lövhəyə) sahib olur və “şahənşah” adlanır. İxtiraçı, şahmatda olduğu kimi, “Şahənşah”da da “qalaqurma” olduğunu deyir.\nYeni yaratdığı damada da Şakir Əliyev 81 xanalı oyun taxtasından istifadə edir. 28 oyun daşı olan bu damanın mərkəzində qızıl xana yerləşir. Hər rəngdə bir dənə olan xüsusi daşlardan hansı qızıl xanaya çatarsa, o, dama sayılır. İxtiraçı yeni intellektual oyunu yaşadığı şəhərin adı ilə “Yevlax daması” adlandırıb.\nŞakir Əliyevin beyin məhsulu olan “Şahənşah” və “Yevlax daması”na yaşadığı rayonda maraq çox olsa da, o, bu oyunu daha geniş dairələrə çıxara bilmir. İdeya müəllifi oyunun insanlar arasında populyar olması üçün dama daşları, şahmat fiqurları, eləcə də xüsusi taxtaları öz vəsaiti hesabına hazırlayır.\nPrevious Metroda dili qatlanan sərnişinə polislər köməklik etdi\nNext XUDAT SAKİNİNİN EVİNDƏN MARİXUANA AŞKARLANDI


Qırğızıstanda erməni saxtakarlığını ifşa edən kitab çap olunub | Report.az\nQırğızıstanda erməni saxtakarlığını ifşa edən kitab çap olunub\nQırğızıstanda erməni saxtakarlığını ifşa edən kitab çap olunub Qırğızıstanda fəaliyyət göstərən Türkdilli Dövlətlərin Siyasətinə Dəstək Fondu “Böyük dövlətlərin Azərbaycan torpaqlarında erməni dövləti yaratmaq oyunları” adlı kitabı rus dilində nəşr etdirib.\n9 Fevral , 2021 19:09\nQırğızıstanda fəaliyyət göstərən Türkdilli Dövlətlərin Siyasətinə Dəstək Fondu “Böyük dövlətlərin Azərbaycan torpaqlarında erməni dövləti yaratmaq oyunları” adlı kitabı rus dilində nəşr etdirib.\nFonddan "Report"a verilən məlumata görə, kitabın müəllifləri akademik Yaqub Mahmudov və dosent Güntəkin Nəcəflidir.\nƏsərdə erməni tarixçiləri və onların havadarlarının uydurduqları saxta erməni tarixi faktlarla ifşa edilib. Nəşrdə çar Rusiyasının XVIII əsrdə Azərbaycan ərazisində erməni dövləti yaratmaq siyasəti də araşdırılıb.\nNəşrdə qeyd edilib ki, XIX əsrin əvvəllərində çar Rusiyası I Pyotrun erməniləri Cənubi Qafqaza - Şimali Azərbaycan torpaqlarına köçürmək siyasətini həyata keçirməyə başladı. Türkmənçay (1828) və Ədirnə (1829) müqavilələrinə əsasən həm Qacarlar İranından, həm də Osmanlı imperiyasından kütləvi surətdə ermənilərin Şimali Azərbaycan torpaqlarına köçürülməsinə başlanıb. Bunun üçün burada öncə qanlı qırğın siyasəti yeridilib. Çar Rusiyasına xidmət edən erməni və gürcü əsilli zabitlərin – sisianovların, lazaryanların, melikyansların, madatovların vasitəsi ilə burada əliyalın azərbaycanlı əhaliyə qarşı soyqırımı həyata keçirilib.\nKitabda ermənilərin XIX əsrdə Şimali Azərbaycan torpaqlarına köçürülməsi çar Rusiyasının arxiv sənədləri, imperatorun göstərişləri və digər sənədlərlə təkzibedilməz şəkildə sübut edilib. Kitaba həmçinin erməni saxtakarlığını ifşa edən sənədlər və fotomateriallar da daxil edilib.\nXatırladaq ki, Y.Mahmudov və G.Nəcəflinin bundan əvvəl “Ermənilərin Şimali Azərbaycan torpaqlarına köçürülməsinin regional təhlükəsizlik üçün nəticələri” və “Ermənilərin XIX əsrdə Şimali Azərbaycan torpaqlarına köçürülməsi tarixi həqiqətdir” kitabları da nəşr olunub.\nRus versiyası В Кыргызстане издана книга, разоблачающая армянские фальсификации


Türkiyə Ermənistan TIR-larına qapıları açıb... » Xebertv.az\nTürkiyədə fəaliyyət göstərən əsassız erməni iddiaları ilə mübarizə dərnəyi ASİMDER-in başqanı Göksel Gülbey Ankaranın Ermənistan TIR-ları üçün qapıları açdığını bildirib.\nTürkiyə KİV-ləri xəbər verir ki, Göksül Gülbey ildə 400 Ermənistan TIR-larına Trabzon limanı üzərindən yükdaşıma icazəsi verildiyini açıqlayıb.\nOnun bildirdiyinə görə, həmin icazəni Türkiyənin Tiflisdəki səfirliyi verib. Ermənistan TIR-ları indiyə qədər yükləri daşımaq üçün Gürcüstanın Poti limanından istifadə edirdi. Lakin Gülbey deyir ki, Trabzon limanından istifadə etmək erməni TIR sürücülərinə 600 dollar daha ucuz başa gəlir.\n“Ermənistanla Türkiyə arasında hər gün Yerevan-İstanbul reysi ilə bir dəfə təyyarə uçur. Gürcüstan və İran üzərindən ölkəmizə minlərlə Ermənistan vətəndaşı əl-qolunu sallayaraq daxil olur, 70 mindən çox erməni Türkiyədə qeyri-leqal işləməkdədir. Avtobus firmaları hər gün iki ölkə arasında turizm səfərləri təşkil edir. İndi isə Gürcüstandakı səfirliyimiz tərəfindən diplomatik embarqo dəlinib. ASİMDER olaraq bütün səlahiyyətlilərə sual edirik: bu necə embarqodur?”-Göksel Gülbey bildirib.\nTürkiyənin Trabzon limanı üzərindən Ermənistana sərhədlərini açdığnı erməni qaynaqları da təsdiqləyir. Üstəlik məlum olur ki, Ermənistan TIR-larının Trabzon limanından istifadəsinə icazə verilməsi hələ 2012-ci ildən başlayıb.\nErmənistan TIR-ları Ermənistanın Sahibkarlar və İş Adamları Birliyinin nümayəndəsi Artur Kazaryan 2012-ci ilin iyulunda “Novosti Armenia” agentliyinə açıqlamasında deyib ki, Türkiyə ildə 200 Ermənistan TIR avtomobilinə Trabzon limanından dünyaya açılma icazəsi verib.\n“Türkiyənin Trabzon limanının erməni yükdaşıyanları üçün açılmasına ötən il cəhd etdik. O zaman ciddi maneə ilə qarşılaşdıq. Məlum oldu ki, erməni TIR şoferləri Türkiyəyə bu ölkənin qanunlarına əsasən turist kimi girə bilməz, ancaq iş icazəsi almaqla girə bilər. Ermənistanda isə məlum olduğu kimi Türkiyənin səfirliyi və konsulluğu yoxdur. Nəticədə bu məsələdə Ukrayna bizə yardımçı oldu, vasitəçilik etdi. İlin sonunda türk tərəfi ilə aparılan müzakirələr nəticəsində erməni TIR sürücülərinə lazım olan iş vizsının Gürcüstandakı Türkiyə səfirliyi tərəfindən verilməsi barədə anlaşma əldə edildi. Beləliklə də 2012-ci ildə 200 erməni TIR avtomobili Türkiyəyə daxil olmaq imkanı qazandı. Bu rəqəm 400-600 TIR qədər arta bilər”-Kazaryan deyib.\nA.Kazaryan deyib ki, Trabzon limanından istifadə Poti limanı ilə müqayisədə 600 dollar daha ucuzdur.\n27 Şub 2018, 04:08 0\nYerdə dördüncü maqnit fırtınası baş verdi\n"Dünyada tam müstəqil dövlət yoxdur" - Putindən gözlənilməz bəyanat 16 Şub 2019, 10:55\nİki erməni pilot param-parça oldu - Düşmən ölkədə Azərbaycana qarşı yönələn qırıcı qəzaya uğradı 04 Ara 2018, 21:32\nTürk Dünyası Birinci Qurultayı işə başladı 24 Mar 2019, 07:57


Akola (Hindistan) üçün ucuz aviabiletlər, Akola (Hindistan) / üçün ucuz aviabiletlər / Tickets.az\nAkola şəhərinə, Hindistan ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər > Hindistan > Akola\nAkola (AKD) şəhərinə aviabiletlər.\nAkola şəhərinə ən ucuz aviabiletləri onlayn bron edin. Tickets.az saytında təyyarəyə bilet axtarışı xidmətinin köməyi ilə siz problemsiz ən yaxşı təklifi tapacaqsınız və Akola şəhərindən asanlıqla təyyarəyə bilet alacaqsınız. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Akola şəhərindən aviabilet almaq üçün bütün mövcud variantları sizə təklif edəcəkdir.\nSaytımızda siz həmçinin, dünyanın istənilən hava limanından Hindistan, Akola şəhərinə təyyarələrin aktual uçuş cədvəlini yoxlaya bilər, evdən çıxmadan endirimlər, aksiyalar, isti təkliflər tapa bilər və sizə lazım olan reysə aviabilet sifariş edə bilərsiniz.\nAkola şəhərinə təyyarə bileti neçəyədir\nAkola və Kaisrsburq şəhərindən uçuşlar üçün aviabiletlərin qiymətləri uçuş günündən, ayından və uçuş vaxtından, həmçinin, aviaşirkətdən asılıdır. Biz, 750 aviaşirkət arasında birbaşa reyslərin və transfer ilə olan reyslərin qiymətlərini müqayisə edirik. Qiymətləri və şəhərinizdən uçuş tarixlərini yoxlamaq üçün aviabilet axtarışı xidmətindən istifadə edin.\nAkola şəhərində neçə hava limanı var?\nAkola şəhərində bu hava limanları var: Akola.\nPopular flight destinations to Akola and back\nMüştəri xidmətinə mesaj göndərmək üçün istifadəçi seansının unikal identifikatoru: 2806777098


Bayramda aldığı gülü azərbaycanlı müğənninin başına çırpıblar - FOTO - Medianews\nBayramda aldığı gülü azərbaycanlı müğənninin başına çırpıblar – FOTO\nNəşr edilib: 2017/03/09 7:05 Rubrika: Magazin Baxış sayı: 172 Müəllif: Turan\nMüğənni Çingiz Mustafayev 8 mart qadınlar günü münasibətilə sosial şəbəkədə maraqlı təbrik mesajı ünvanlayıb.\nİstipress xəbər verir ki, o, başına qadın tərəfindən gül çələngi çırpılan bəy şəklini izləyiciləri ilə bölüşüb və bu hadisənin oxşarının onun başına gəldiyini əlavə edib:\n“Bayramınız mübarək, əziz xanımlar. Bu arada şəkildəki mənzərə mənim də başıma gəlib. Hadisə Qazaxda baş verib. Çox pis incidir. Belə etməyin”\nMüğənninin paylaşımı sosial şəbəkədə müzakirələrə səbəb olub. Əksər xanımlar bunu edən qızı qınayıb.\nSevil Əliyevadan azərbaycanlı xanımlara MESAJ\nMüğənninin səhnədə sinəsi açıldı (VİDEO)\nŞakiranın fotosunda BİABIRÇILIQ: müğənni elə…\nHamilə qadının fotosu porno sayta düşdü (FOTO)


Litparad: Səfəvi dövlətində din və üləmanın rolu\nQərb tədqiqatçıları Mühəqqiq Kərəkini bəzi tarixi fətvalarına, Səfəvilər dövlətinin nizamnaməsinə yeniliklər etdiyinə görə hətta “şiəliyin ixtiraçısı” olaraq dəyərləndirirlər. Kərəkinin məşhur fətvalarından biri “cümə namazı” ilə bağlıdır. Kərəkiyə qədər onun sələfləri cümə namazının ancaq məsum İmam tərəfindən təşkil edilməsi fikrinə inanırdılar. Kərəkinin etiqadına görə isə məsum İmam tərəfindən vəkilliyi qəbul edilən (təyin olunmuş), bütün şərtlərə cavab verən fəqih cümə namazı təşkil edə bilər. Mühəqiq Kərəki fəqihin məsum İmamın nümayəndəsi olaraq xüsusi imtiyaza – külli ixtiyara - sahib olduğuna inanırdı. Dövlət rəsmilərinə xərac verilməsini, eləcə də onlardan hədiyyə alınmasını şəriətlə normal hesab etdiyi üçün Kərəkini şahların maraqlarına uyğun hərəkət etməkdə suçlayanlar da az deyildi. O zaman da şiə üləmalarının müəyyən qrupu hökumətlə əməkdaşlığı, hökumət qurumlarında təmsil olunmağı qəbul etmirdilər.\nBir çox mənbələr tanınmış şiə alimlərinin Osmanlı ərazilərində fərqli ideoloji baxışlara sahib olduqları üçün daim təqiblərə, terrora məruz qaldıqlarını göstərir. Misal üçün təkcə o dövrün iki böyük aliminin fərqli baxışlarına görə faciəli şəkildə şəhid edilməsi və tarixə “birinci şəhid” (Şəmsəddin Məhəmməd ibn Məkki Amili (1333-1384), “ikinci şəhid” (Zeynəddin ibn Əli ibn Əhməd Amili (1506-1558) adı ilə düşməsi Osmanlı ərazilərində vəziyyətin şiə üləmaları üçün o qədər də əlverişli olmadığından xəbər verir. Bəzən onlara çox amansız divan tuturdular. Birinci şəhid Şəmsəddini küfürdə ittiham etdikləri üçün əvvəl qılıncla öldürmüş, sonra dara çəkərək, daşqalaq etmiş və yandırmışdılar.


Qadın karateçimiz qelebe ile başladı – YENİLƏNİB - Azadlıq Xeber\nQadın karateçimiz qelebe ile başladı – YENİLƏNİB\n14.06.2015 / 11:42 xeber – Bu gün Bakı-2015 I Avropa Oyunlarında karateçilərin mübarizəsinə yekun vurulacaq. Apasport.az saytının məlumatına görə, yarışın sonuncu günü daha 6 dəst medal sahibini tapacaq.\nİlk gündə Azərbaycan millisinin aktivinə 2 qızıl və 2 bürünc medal yazdıran karateçilərimiz bu gün medal sayını artıra bilərlər. Bakı Kristal Zalında keçirilən Oyunlarda təmsilçilərimizin 2-si kata, 4-ü isə kumite yarışında gücünü yoxlayacaq.\nBu qrupun ilk görüşü həmyerlimiz Tural Balcanlı ilə türkiyəli Yakan Mehmet arasında olub. Karateçimiz debütdə məğlubiyyətə üzülüb. O, 0:5 hesabı ilə uduzub. Gənc idmançımızın növbəti rəqibi fransız Dak Min olacaq. Avropa və Dünya Kubokunun mükafatçısı qrupda son olaraq Quta Adriana (Rumıniya) qarşı mübarizə aparacaq.\nÖlkəmizi təmsil edəcək Adilə Qurbanova ilk olaraq almaniyalı Jasmin Bleuldan üstün olmağa çalışacaq. Dünya kubokunun ikiqat qalibi daha sonra Dilarə Bozanla (Türkiyə) münasibətlərinə aydınlıq gətirəcək. Qurbanovanın qrupdakı son rəqibi isə Xorvatiya təmsilçisi Vlatka Kiuk olacaq.\nBu çəkidə mübarizə aparacaq Ayxan Mamayev qrupun açılış döyüşündə yunanıstanlı Georgios Mixail Tzanosla üz-üzə gələcək. Gənclər arasında dünya çempionatının qalibi olmuş Mamayevin növbəti rəqibi Yaroslav Haruna (Ukrayna) olacaq. 23 yaşlı karateçimiz qrup mərhələsindəki mübarizəyə Avropa və dünya çempionu Kenyi Qrillona (Fransa) qarşı görüşlə yekun vuracaq.\nAzərbaycan karateçisi Şahin Atamov qrupda ilk sınağını dünya çempionu Ərkan Enesə qarşı verəcək. Dünya və Avropa çempionatının gümüş mükafatını qazanmış Atamov daha sonra elə də zəngin karyerası olmayan Martin Nestorovskini (Makedoniya) məğlub etməyə çalışacaq. Həmyerlimiz qrupdakı son görüşünü təcrübəli Spiridon Marqaritopulosa qarşı keçirəcək.\nAzərbaycan yığmasının milliləşdirilmiş karateçisi İrina Zaretska yarışa olduqca ciddi rəqibə qarşı mübarizə ilə başlayacaq. 19 yaşlı idmançımız özündən 9 yaş böyük olan dünya çempionu Kristina Vizkaino üz-üzə gəlib. Qarşılaşma azərbaycanlı idmançının 6-1 hesabı qələbəsi ilə başlayıb. i. Zaretska bundan sonra avstriyalı Teresa Alisa Bukingerlə üz-üzə gələcək Zaretska növbəti mərhələyə vəsiqə uğrunda sonra görüşünü yunanıstanlı Vasiliki Panetsiduya qarşı keçirəcək.\nBu çəkidə mübarizə aparacaq Aytən Səmədli ilk oyununda Masa Martinoviçə (Xorvatiya) qalib gəlməyə çalışacaq. Həmyerlimizin növbəti rəqibi fransalı Nadege İbrahim Ait olacaq. Səmədli son görüşünü isə Hana Antunoviçə (İsveç) qarşı keçirəcək. Qeyd edək ki, karate yarışlarına saat 10:00-da start veriləcək. Yarımfinallar və final görüşləri isə saat 17:00-da başlayacaq.


Əliyev -Sarkisyan görüşünün vaxtı bilindi - Azadlıq Xeber\nDaha öncə prezidentlərin dekabrd ayında görüşəcəyi açıqlanmışdı. İlk olaraq onların dekabrın 1-də Fransanın paytaxtı Parisdə görüşəcəyi deyilirdi. Lakin sonradan terror təhlükəsi ilə bağlı olaraq görüş yeri dəyişdirilmişdi. İlham Əliyev ilə Serj Sarkisyan arasında son görüş 2014-cü il oktyabrın 27-də Pransa prezidentinin Fransua Ollandın vasitəçiliyi ilə Parisdə baş tutub. Olland, Əliyev və Sarkisyan arasındakı üçtərəfli görüşdə ATƏT-in Minsk qrupunun həmsədrləri İqor Popov (Rusiya), Ceyms Uorlik (ABŞ), Pyer Andrie (Fransa) və ATƏT-in qüvvədə olan sədrinin şəxsi nümayəndəsi Anjey Kasprşik iştirak ediblər.


Şəhid General Polad Həşimovun adından gözəl aksiya - FOTO\nYayınlanma tarixi:21.07.2020 11:41:59\nAzərbaycan paytaxtı Bakının Qaradağ rayonunda vətənsevər gənclər - “Zühur üçün” adlı aksiyanın davamında şəhidlərin adından aztəminatlı ailələrə yardım ediblər\nİslamazeri.com xəbər verir ki, Azərbaycan paytaxtı Bakının Qaradağ rayonunda vətənsevər gənclər - “Zühur üçün” adlı aksiya çərçivəsində başda Şəhid General Polad Həşimov olmaqla bütün iyul şəhidlərinin adından aztəminatlı ailələrə yardım paylayıblar.\nAz.shafaqna.com-a bu haqda aksiya təşkilatçıları qrupunun üzvü İlkin Novruzov məlumat verib.\n“Biz Bakıda “Zühur üçün” aztəminatlı ailələrə yardım birliyi tərəfindən, başda Şəhid General Polad Həşimov olmaqla iyul ayında şəhid olmuş zabit və əsgərlərimiz adından Sahil və Ümid qəsəbələrində 45 aztəminatlı ailəyə və kənar məntəqələrdə yaşayan 5 aztəminatlı ailəyə ərzaq yardımları payladıq. Bu addımla başda General şəhidimiz olmaqla, şəhidlərin xatirəsini gözəl aksiyalarda yad etmiş olduq. Gələcəkdə belə aksiyaları daha böyük həcmdə keçirmək planlarımız da var. Bir daha bütün şəhidlərimizə Allahdan rəhmət, döyüşən hərçbilərimizə qələbə və zəfər arzu edirik.”, -deyə İlkin Novruzov qeyd edib.\nİlkin Novruzov istəyən bütün yardımsevərlərin bu aksiyaya dəstək verə biləcəyini önə çəkərək “Bizim aksiyalarla bağlı foto və videoçəkilişlər sosial şəbəkələrdə var. Bizimlə əlaqə saxlayıb bu aksiyalara dəstək vermək üçün hər kəs azaddır. Allah Təala yardımsevər bütün vətəndaşlarımızdan razı olsun ki, aztəminatlı ailələrə dəstəklərini əsirgəmirlər.”, -deyə əlavə edib.


Yeganə Hacıyeva: “Rusiya ümid edir ki, belə bir mexanizm yaxın gələcəkdə razılaşdırılacaq”\nBMT Təhlükəsizlik Şurası Dağlıq Qarabağda atəşkəsə nəzarətin təmin edilməsinin vacibliyini müzakirə edib. Bu barədə jurnalistlərə Dağlıq Qarabağa dair qapalı iclasın yekunlarından danışan Təhlükəsizlik Şurasında bu ay sədrlik edən RF-nın BMT yanında daimi nümayəndəsi Vladimir Nebenzya məlumat verib:\n"İndi atəşkəsə əməl olunmasını təmin etmək vacibdir, bu ən vacib məsələdir, çünki müvafiq razılaşma əldə olunub, lakin ona əməl olunmayıb. Əsas ona əməl olunmasını necə təmin etməkdir. Bu məsələ, əlbəttə ki, müzakirə olunub və Şura yanaşmada kifayət qədər yekdillik nümayış etdirib".\nEyni zamanda o deyib ki, bölgəyə BMT-nin müşahidəçi missiyasının göndərilməsi üçün Təhlükəsizlik Şurasının xüsusi mandatına ehtiyac var: "Belə məlumatlar var idi ki, Rusiya müdafiə naziri Azərbaycan və Ermənistandan olan həmkarları ilə bu nəzarətin necə həyata keçirilə biləcəyini müzakirə edib".\nDiplomat müşahidə missiyası ilə ATƏT-nin məşğul ola biləcəyini istisna etməyib, çünki məhz bu təşkilat nizamlanma prosesi ilə məşğuldur: "Orada kim olacaq və hansı statusda, bu hələ müzakirə mərhələsində olan sualdır".\nGöründüyü kimi, BMT Təhlükəsizlik Şurası atəşkəsə nəzarət üçün mexanizmlərin axtarışına çıxıb. Bu hansı formada mümkün ola bilər?\nPolitoloq Yeganə Hacıyeva “Bakı-Xəbər”ə açıqlamasında bildirdi ki, Dağlıq Qarabağda hərbi əməliyyatlarla bağlı BMT-nin Təhlükəsizlik Şurasının qapalı iclas keçirəcəyi haqqında məlumat verilib:\n“Məsələ ondadır ki, Ermənistan humanitar atəşkəs haqqında qəbul etdiyi öhdəliklərə əməl etmir və bu üzdən də atəşkəs haqqında razılaşma işə yaramır. Biz bunu hələ hərbi əməliyyatların ilk günlərində, humanitar atəşkəs haqqında ilk fikirlər səslənməyə başlayanda bilirdik ki, bu atəşkəs sadəcə Ermənistan üçün onun havadarlarının bir “dost xidmətidir”. Bu humanitar atəşkəs havadarlarının Ermənistanı silahlanması üçün bir möhlət kimi lazımdır. Birinci Qarabağ müharibəsində onlar xarici və muzdlu hərbi birləşmələrin və daha çox Azərbaycan daxilindəki siyasi təxribatların hesabına boşaldılmış əraziləri işğal edə biliblər. Bundan sonra isə mütəmadi olaraq baş verən eskalasiayalar qısamüddətli - 3-4 günlük olduğu üçün Ermənistan bu dəfə də hərbi əməliyyatları qısamüddətli hesablamışdı. Ermənistan həmişəki riyakar ampluasında hərbi təxribatı başlayıb, davam edir. Ermənistan rəsmiləri və bütün dünyadakı erməni diasporu, güya Azərbaycan və Türkiyənin Dağlıq Qarabağda müştərək hərbi əməliyyat keçirməsi yalanlarını tirajlayır. Humanitar atəşkəs zamanı Azərbaycan, aydın məsələdir ki, Ermənistanın hərbi təxribatlarına cavab vermək məcburiyyətindədir və verir. Humanitar atəşkəsin işə yaramadığı bəlli olan kimi ATƏT-in Minsk Qrupunun hərbi əməliyyatlar mövzusunu BMT Təhlükəsizlik Şurasına müzakirəyə çıxaracağını ilk günlərdən ehtimal etdik. Bazar ertəsi - 19.10.2020 tarixində BMT Təhlükəsizlik Şurası Dağlıq Qarabağla bağlı qapalı iclas keçirdi. Iclas Minsk Qrupunun həmsədrləri olan Rusiya və Fransanın təşəbbüsü ilə keçirilib. Burda bir daha qeyd etmək istəyirəm ki, bu da Ermənistanın ATƏT-in Minsk Qrupundakı "dostlarından"ona növbəti xidmətdir.\nGəncədə mülki əhalini iki dəfə gecə yatdığı yerdə ballistik raket atəşinə tutmaqlarını necə izah edəcəklər ?\nİlkin məlumatlar budur ki, BMT TŞ-nin Rusiyanın daha öncə də bir neçə dəfə səsləndirdiyi “atəşkəsə nəzarət mexanizmi”nin işə salınması təklifi var.\nGörüşlə paralel bir vaxtda Rusiya XİN Sergey Lavrov mətbuat konfransı zamanı dedi ki, atəşkəs rejiminə riayət olunmasını izləyən bir mexanizm yaratmaq lazımdır. Lavrov şəxsən özü, Müdafiə naziri və Azərbaycan və Ermənistandan olan həmkarları ilə bunun üzərində fəal işləyirlər. Rusiya ümid edir ki, belə bir mexanizm yaxın gələcəkdə razılaşdırılacaq. Azərbaycan Prezidenti İlham Əliyev bu təklifə cavabını verib və konfliktin həllinin Azərbaycan üçün ən məqbul "reseptini" göstərib: Ermənistan hərbi əməliyyatları dayandırmağımızı istəyirsə, təcili işğal olunmuş ərazilərimizi qeyri-şərtsiz tərk etməlidir.\nBu nəzarət mexanizmi təşəbbüsünü Rusiyanın Dağlıq Qarabağa "sülhməramlılar yeridilməsi" istəyinin fərqli ifadəsi kimi qəbul etməliyik. Bu “nəzarət mexanizmi” Rusiyaya İranla quru əlaqəsi əldə etmək və Avropa Birliyinin “Qazprom”dan kənardakı alternativ xətlərini istədiyi vaxt hədələmək imkanı verə bilər.\nİstənilən halda, ATƏT-in Minsk Qrupunun həmsədr ölkəsi kimi nə Rusiya, nə ABŞ, nə də Fransa Dağlıq Qarabağda "sülhməramlı" missiya və ya "nəzarət mexanizmi" həyata keçirə bilər. ATƏT-in Minsk Qrupunun "həmsədr ölkə qüvvələri sülhyaratma prosesində iştirak edə bilməz" kimi razılaşması mövcuddur. Konkret olaraq hansı nəzarət mexanizmi tətbiq edilə bilər sualına gəlsək, bu mexanizm beynəlxalq sülhməramlı təcrübələrə uyğun hücum və kəşfiyyat-təxribat hərəkətlərinin qadağan edilməsi, istənilən növ uçan aparatların istifadəsinə qadağa, snayperdən istifadə və ağır silahların yaşayış məntəqələrində və ətraflarında yerləşdirilməsini qadağan edən bir mexanizm kimi təbiq olunacaq.\nBu isə, aydındır ki, həm də Ermənistan üçün nəfəslik açmaq deməkdir, ən əsası isə, status-kvo –ya qayıtmaq cəhdi anlamına gəlir”.\nEkspert hesab edir ki, ATƏT-in Minsk Qrupunun bundan sonra edə biləcəyi tək bir şey var: Azərbaycan öz ərazilərini işğaldan azad edəndən sonra sülh müqaviləsini hazırlasın və Ermənistanı bu sülhə imza atmağa məcbur etsin.


Şərfinizi düzgün seçin » wWw.Qadinlar.Biz ~ Qadınlar Bir Incidir! Populyar Qadın Saytı\nSəs ver: İndi şərf – qarderobun ən əsas elementlərindən biridir. Baxmayaraq ki, bu əşya sadə bir elemetdir, sizin görkəminizin ən əsas aksesuarı ola bilər. Biz sizə şərfinizi düzgün seçməyinizə kömək olmağa çalışacıq.\nŞərfin ölçüsü önəmlidir. Şərf alarkən onun ölçüsünə diqqət yetirin, kiçik və ya orta ölçülü şərflər görkəminizi tamamladığı halda, daha uzun şərflər görkəminizin əsas aksesuarı ola bilər. Bağlama növlərinə gəldik də isə, eksperiment aparmaq hech də pis hal deyil. Müxtəlif cür şərfi bağlayaraq, şərfə uyğun bağlama tipini seçə bilərsiz. NoName\nloading... Kişinin intim gigiyenası


Ana səhifə » Dünya » Erməni mediası Nikol Paşinyan və komandasını ifşa edir\nErmənistanda əhali yeni hakimiyyətin hansı proqram və məqsədlər həyata keçirəcəyini gözlədiyi bir vaxtda bir sıra erməni media orqanları Nikol Paşinyanın siyasətinin yaxşı heç nə vəd etmədiyini qabardır. Qeyd olunur ki, N.Paşinyanın son 7 ay ərzində atdığı addımlardan fərqli siyasət həyata keçirəcəyinə artıq heç kim inanmır. N.Paşinyanın işğalçı dövləti hansı səmtə aparacağı barədə suallar onun hökumətindəki kadrların keçmişdəki və indiki fəaliyyətləri fonunda daha da çoxalır. Buna görə də N.Paşinyana qarşı media orqanlarında çoxsaylı tənqidlərə rast gəlmək olur.\nMəsələn, bu günlərdə “Çıxış” blokunun nümayəndəsi, N.Paşinyanın ən yaxın silahdaşlarından biri, yeni parlamentin spikeri və ya vitse-spikeri vəzifəsinə namizədlərdən biri olan Alen Simonyanın 2017-ci ildə irəli sürdüyü proqram ortaya çıxarılıb. “qolosarmenii.am” saytı yazır ki, sən demə, N.Paşinyanın ən üzdə olan kadrlarından olan A.Simonyanın proqramında Ermənistan üçün reallaşdırılmasının vacib olduğu məsələlər sırasında ilk növbədə narkotiklərin, pornoqrafik materialların istehsalı və yayılması, eyni cinsdən olanların nikahının qanuniləşdirilməsi də var. Adıçəkilən sayt onun bu qəbildən olan planlarının reallaşdırılmasının “ailə” məfhumunun dağıdılmasına hesablandığını qeyd edir. Həmin yazıda yeni hökumətin siyasətinin yalnız hansısa marginal qrupların və xarici ölkələrlə əlaqəli şəxslərin planlarını həyata keçirməyə hesablandığı barədə qeydlər də yer alır.\n“Aysor.am” saytı isə yazır ki, N.Paşinyan hakimiyyəti homoseksualların qarşısında götürdüyü öhdəliyi yerinə yetirmək üçün daha bir addım atıb. Belə ki, bundan sonra Ermənistandakı homoseksuallar rahatlıqla kişi adlarını qadın adı ilə əvəz edə biləcəklər. “Jamanak” qəzeti də N.Paşinyanın blokundan namizədlərdən biri Sergey Movsesyanın Əştərəkdə fəaliyyət göstərən gecə klubunun meneceri olduğunu yazaraq N.Paşinyanın kadr seçimindəki mənfi xüsusiyyətlərini qabartmağa çalışıb.\n“Pandukht.livejournal.com” saytı isə “Məğlubiyyətin anatomiyası” sərlövhəli yazıda N.Paşinyanın avtobioqrafiyasına diqqət yetirərək onu kəskin tənqid edib.\nErmənistanda sosial-iqtisadi vəziyyət isə acınacaqlı olaraq qalır. N.Paşinyanın özü də etiraf edib ki, gələcək beş il ərzində işğalçı ordunun hərbi qulluqçularının sosial-məişət şəraitini yaxşılaşdırmaq üçün 2,5 milyard dollar lazımdır. Hökumətin iclasında çıxış edən N.Paşinyan bu məbləğin tapılmasının vacibliyindən danışıb. Bu isə qeyri-mümkündür, çünki işğalçılıq siyasəti ilə özünü təcrid vəziyyətinə salan Ermənistan əhalini istehsaldan əldə edilən gəlirlə yox, xaricdən yığılan ianələr hesabına güclə dolandırır.\n“Hraparak” qəzeti yazır ki, 2018-ci ilin sonunda N.Paşinyan üçün çətin günlər yaxınlaşır. Qəzet həyəcan təbili çalır ki, Rusiyanın Ermənistana ucuz qaz satışı ilə bağlı müqavilənin müddəti ilin sonuna qədər başa çatacaq. Vurğulanır ki, Ermənistan və Rusiya arasındakı münasibətlərin gərginləşməsi, 8 aydır baş nazir olan Nikol Paşinyanın hələ rəsmi olaraq Rusiyaya dəvət olunmaması rus qazının qiyməti ilə bağlı problemi daha da çətinləşdirib.\nGöründüyü kimi, hazırda Ermənistanda baş verənlərin fonunda erməni mediasında Nikol Paşinyan və komandası ifşa olunur, yeni hökuməti çətin günlər gözlədiyi bildirilir. Yeni hökumətin işğalçı dövlətə əvvəlki terrorçu rejimdən daha çox zərbə vurduğu barədə erməni mediasındakı ittihamlar Ermənistanın daxilində N.Paşinyanı sıradan çıxarmaq naminə bəzi qüvvələrin birləşdiyinə dəlalət edir.